Yaw PDF Le Mindat CDF Nih Gangaw Peng Min Khua Palek Riahbuk An Kah, Palek 35 An Thi – FIAKFAIROCK\nYaw PDF Le Mindat CDF Nih Gangaw Peng Min Khua Palek Riahbuk An Kah, Palek 35 An Thi\nMagway ramthen Gangaw peng Min khua palek ruahbuk cu Sept 12, zinglei 2 hrawngah Yaw PDF le Mindat CDF i bawm in an kah riahbuk ah a ummi palek 5 le anmah bawmh dingin a rami palek 30, an zate palek 35 an thi tiah Yaw PDF nih an thanh. Yaw PDF le Mindat CDF lei in minung 3 hliam an tuar nain a fak lo tiah theih a si. Credit : The Chin Post\nthawngpang dang : Chinram palik hna cu an lau tuk cang, CDF-Tonzang ah Palek pahnih CDM an lut than cang\nMinung 2 cu an tleih hna i pakhat a thi tiah thawng kan theih. Duhlonak langhgrr nak hmun ah Daikal pakhat cu mawtaw in an dawi i an pah caah minung pakhat a thi. Ralhrang nih hin an tleihna an kah hna ko na te in Mandalay cu nifatin in duhlo nak an langhter peng ko rih. Crd; The Chin Post\n← Myiang Peng Kyauk Yit Khua Cu Ralhrang Nih An khangh, Khuami 7 An Thah Hna\nNupi Thalo Le Nupi Fel lo i A Ziaza Pawl Relphu Ngai A Si Mi Rak Rel Ve ( Nupi Thit Ai Tim Vemi Ca Cun Theih hrin Awk) →


Kan Lainu Aa Dawh Khawh Ning! – Chin 11 News\nKan Lainu Aa Dawh Khawh Ning!\nKan Lai nungak pawl hi an rak men lo, a hlei in ram thum nak Lai nungak pawl lebang cu an i dawh kho taktak. Tutan kan Lainu mui dawh taktak simi le pumrua ttha taktak simi zong hi a ho dah a min , ho fa dah si timi zong ka thei lo. Asinain aa dawh taktak caah promote van tuah nak caah ka van thlah mi a si. Comment nak lei ah ho fa dah si nan theih ahcun van chim cio tuah u, promote phu bak asi, a zei taktak fawn.\nKan Lainu ho dah a si timi zong kan theih lo mi hi, Jenny Dawt Hlei Hniang le F BC Sang nih Dawtnak A Liam timi hla an sak lio i an pawng i rak dir ve mi nungak asi. Aa dawh kho taktak. A tanglei ah a video a um lai , zoh khawh cio a si lai. A video hi a hlun deuh cang mi asi.\nJenny Dawt Hlei Hniang le F BC Sang nih Dawt Nak A Liam timi hla an sak mi cu an thiam kho taktak. A hlei in an pawng i dir mi kan Lai nungak muidawh taktak simi nih hin zoh a nawmh ter khun. Kan Lainu Jenny Dawt Hlei Hniang siseh hlasak a thiam kho taktak, aa dawh taktak fawn.\nA tanglei ah hin a video ka van thlah i rak zoh tthan cio tuah u. Voi tampi ka zoh cang ko zong ah Laipa caahcun zoh cim a har bak ko. Kai nolh peng.\nVideo Credit : BiakTin Hmun


Raltei Aduhmi Nih Derthawmnak le Thazang dernak I Remh Hmasa Aherh. – Thechinlandtoday\nRaltei Aduhmi Nih Derthawmnak le Thazang dernak I Remh Hmasa Aherh.\nadmin December 30, 2021 Leave a Comment on Raltei Aduhmi Nih Derthawmnak le Thazang dernak I Remh Hmasa Aherh.\nMAH le Rallokap Sualnak (Cases) cu ting 4 tiang kan khawmsuat khawh ko nain, mah derthawmnak pelte hmanh a theihhngalh lomi kansi sual ahcun, Teitu kansi bal lailo. Thlapa (11) tiang in MAH le Rallokap kan thluk khawhlo mi hi, aruang tampi aum ko lai nain, a ruang bik bik cu; Thazang derthawmnak le kan chambaunak remh kan tlawlh sual caah asiko lo maw? Awngkua le a pemh mi zong thit in, kan belh fawn lo. Mah le Cangai khur cio ah kan i za i, aw khat in/ thazang khat in/ voi voi khat in/ kan namh khawh hna lo caah Teitu kansi khawh tilo. Kan derthawmnak le Chambaunak i remh awk hi MAH minung asilomi, Mipi vialte kan rian nganbik asi, Ral tei kan / nan duh tak tak ko ahcun? Pumpak, Buu chung, Hriamtlai, tbk in remh awk a tampi nain, NUG le Paucan Dothlennak ah, Hruaitu hna nih, i remh awk asimi derthawmnak tampi lak ah, tlawmte lawng langh ter asi lai.CDM le Mipi dothlennak (Zungkai lo le Sandah piahnak) nih, zarh (2) ah, MAH thluk ding ti asi. Thla (2) ah thla 3 ah, hi hnu thla tlawmpal ah, tiah profet thluah mah asi. CDMers le mipi cu zeizong vialte kaltak in, sifak / retheih / inntuarnak vialte le thihnak thimh in NUG kan in zulh hna. Hi hnu thla tlawmpal ah, rilcat in a thih ding hi, Nuai 250 kan um tiah, UN / WFP / UNDP nih an ti cang. Dalan kong ah CDF nih Laiphung ning tein, nawl uh tiah, a fial tawn tu, Chin Mifim rual / Mirum rual le Salai Lungthlitum nih, Laiphung (Chin Acts) ning tein, NUG nih mipi le CDMers, kan nawl ve hna seh tiah, nan fial kho hna hnga maw? Mipi nuai 540 cu nunna buin thah kan si cang hi. Dalan pakhat thah a biapi tlukin Mipi nuai 540 thih hi abiapi ve.\nGZ le Chin Seino nih hriam an tlaih hlan ah Federal Army derh asi lai, EAOs fonh in Rallokap namh asi lai, Drone in MAH le Rallokap kah ansi lai, R2P ara zau lai, Arau hlan ah MAH le Ralbawizik hna tlaih asi lai, cu caah caan tlawmpal ah Ralhrang Rallokap thlak in, mipi cozah a kai lai, tiah biakam kansi. Cucaah mino tampi nih, hriam an tlaih nak, a ruang hi asibik ko. Federal Ralkapbu cu, hriamtling bawmh, nan si lai ti asi kha. Hihi dakaw, adik lomi ruahchannak “False Hope” “False Promise” cu asi fam cu. “False hope in mino ruahchannak pek hlah uh tiah” Salai Lunthlitum nih na ti ding mi cu “Chin Kanpa le ansi lo” “NUG le Dr.Sa Sa tu an si”. Salai mi naa palh hi mu!Bochuk Aung San nih BIA a tlunpi bantukin Dr. Sa Sa nih Federal Army tlunzoh ah kan phawrh hna lai ti asi. Salai Bawi Lian Mang nih Federal Army kan derh diam cang ti asi ve hoi. Credit an i cuh tuk palia. Federal Army cu um sehlaw, tu hrawng hi, kan ram aathlen diam cang. False Hope asit bak, ti cawh lo bak asi hi Salai? NUG, Dr. Sa Sa, Salai Bawi Lian Mang nih, CDF kan fale, nan nawl hna a herh, Laiphung ning tein. A chan cu; a ralchia i, raltuk lai poah ah, a zaw mi, CDF an tam tuk, tiah, an mual nan pho hna caah, ka chanh ve hna bia. An i ruahchanh mi, Federal Army le Dr. Pa ruang ah, CDF a lutmi an tam deuh kho men dakaw?American, NATO le UNSC nih, hriamnam in, MAH dantat ding phun in, interview kip ah nanbia a leng. Thaizing kiptuh ah, ICC nih, MAH tlaihding, bantukin, bia nan thlah fawn. Cucaah, GZ an tha a tho i, CDF ah, tampi an lut. Hihi false Promise asi ko lo maw? I remh a herhlo nan ti maw?\nCNF / CNA nih nan i thawh riangmang i, Raldoh caan nakin, CDF karlak remhnak ah, caan a dih deuh nan ti. Chin mi funtawm tu, nan si bantukin, a hlan kan in, a tawn tir hmasat ding mi, nannih CNF nih, nan rian, tlam nan tlinh lo, caah asiko. CNF ah, Politicians cu kan i ngeih hna nain, Davida le Mosey Dayan bantukin, Ralbawi tha, kan in ngeih lo i, Chinmi pumkhat / hmunkhat ah, funtawn thiam tu, fimnak kan / nan bau tuk. Tutan CDF karlak buaibainak hi, a theipar asi. Aci tuh tu cu, Mirang le kawl ansi. Ti toih tu le Nawn toih tu hi, Uktu Luban Chin Kanpa le rual ansi. Adam tertu sibawi cu, CNF nansi. NCA tan lio tal ah khan, One Army, One Voice in, nan rak remh diam awk asi cang. Kan / Nan van chia kan ti lai cu. CDF tu nih, JCDC in, an kal mi hi, mi hmai khah asi pah lo dakaw! ZRA, ZOGAM ARMY le Mara Army ral i veng a herh rih fawn. Cucaah ICNCC ah maw (asiloah) Committee pakhat tuah in, Chin Ralkapbu vialte, funtawmtu buu, ser a herh lai. Aa tel ding mi cu; CNF upa, Politicians, Mifimthiam, Lawyers, Party luban hna, Tribe ai awhtu upa hna, CDFs Ralbawi hna, an si hnga? Nan ei khawh ci asi lai dah?EAOs hmunkhat ah, a fawnh khawh lo tu hi, remh zawk zawk ding. “NUG ah aa tel duhlo mi, EAOs cu, Dr. Sa Sa nih, Warning a pek” timi nih thil a hrawk asi hnga maw? An duh mi Constitution le biakamnak kha, NUG nih, nan tuah khawh lo / nan promise khawh lo caah, asi hnga maw? NUG Charter nih EAOs kha a lem sawi khawh lo caah, asi hnga maw? Kawlrim a nam tuk tiah NUG he i pehtlai duh loin, AA Tun Miat Naing bantukin an um asi maw? Ruah awk le Tuak awk (Homework) a tam hrinhran ko.\nAwkhat, thinkhat, lungrual tein, voi voi khat ah kan namh khawh rih lo ti asi. Zeizatdah a can pek rih a herh hnga. Rallokap cu Awkhat in voi voi khat ah an kan namh lengmang hi mu? Rallokap sin ah hi Tactics hi, NUG nih nan cawn a herh rua ti awk in.Jet Fighters, Raltuknak Van lawng tha tha, Bomb mangtara, RPG, Soulder Launchers, 60MM, Sniper, Tanks, Raltuknak Motor tampi le Rallokap relcawk lo he, a dir ko mi / a kan awrh ko mi cu; Puahceh, 4.8, AK47 le M16 in va doh uh law, vathat dih uh ti cu; vawlei phung asilo. Ritzang aakhat lomi cu Boxing, Wrestling le UFC ah cohlan asilo. An ralchia i an i zawt ter nan ti ngam rih hna, maw Khawzing Pathian. Oh! My God, Terrible ti cu hi hi asiko.MAH le Rallokap tei cikcek kho tu hriamnam cu NUG nih nan kan bawmh khawh hlanlo poah cu Ral kan tei lailo. Thantlang kah le va lak zong kan fial rih hlah uh. Nawlnak: MAH le Ralhrang Ralkap thluk duh tuk ruang ah vansang au bia asi. Pumpak le bu soisel nak asilo. Ruahnak cheuh asi tiah ka pom piak ko uh. Victory Revolution soon! Overcome MAH and Terrorist Burma Junta Coup.\nKUM THONGHNIH KULLE HNIH LE KAWLRAM THLUACHUAH RUAHCHAN NAK →\n← Kaya Ram Kah Doh Nak Ah Ralhrang Sawm Thum Hrawng An Thi Nak A Ruang


Kawl Ralhrang An Temhtuarnak Le Faktuk In KIA Nih An Phomh Hna Nak Kong An Langhter Dih Cikcek Cang - DUHNUNG PAR\nHarsatnak a tong cuahmah mi ralzaam le mipi zong bawmhnak tampi kan herh tiah Daw Mun Nay Li nih a chim.\nThai ram um Kachin Nu bu- KWAT hi 1999 ah Thailand, Chiangmai ah dirhmi a si i, Kachin ram chung thil a cang mi Nu hrin covo le ralhrangbu nih mipi cungah an sualnak pawl a langhter tu bu an si. Ref; KNG, KWAT\nTotal views : 1224693


US ah U Kyaw Moe Tun Thah Ding in Mi an Hlan – THE CHIN JOURNAL\nAugust 5, 2021 August 5, 2021 | The Chin Journal | Hakha, Chin State\nMyanmar ram aiawhtu UN palai a simi U Kyaw Moe Tun thah ding in US ah a ummi Myanmar rammi pakhat an hlan, tiah Reuters thawngzamhnak nih a ttial.\nNew York ah a ummi bu pakhat nih U Kyaw Moe Tun thah ding in Myanmar rammi pa an hlan hi a si.\nAsinain, an hlanmi pa nih U Kyaw Moe Tun cu thah loin a thli in a pehtlaih in thah ding in an hlannak kongkau a phuan dih, tiah Reuters nih a ttial.\nRFA nih, “U Kyaw Moe Tun thah ding in an hlanmi pa cu FBI nih an kalpi cang. Hi Myanmar rammi pa hi US ah Visit Visa in a rak rami a si i, US ram ah i dor thai ding in a sokmi zong a si,” tiah a langhter ve.\nHi kong he pehtlai hin RFA nih U Kyaw Moe Tun pumpak an pehtlaih i bia an hal nain “FBI nih an tawlrel cuahmah lio a si caah keimah pumpak nih dikthlir in chim awk a ttha rih lo. Anmah US cozah lei zong nih thawngpang an chuah rih lo tik ah ka theithiam rih ko u,” tiah a leh hna.\nReuters thawngzamhnak nih FBI sin ah Email in bia an hal nain FBI lei nih, “Mah bantuk nunhimnak lei ttuanvo laknak kong cu mizapi sin ah dikthlir in kan phuang tawn lo,” tiah an leh.\nU Kyaw Moe Tun cu SAC nih uknak an lak hnu ah UN ah SAC aiawh loin Myanmar rammi aiawh in kut zung thum thlir buin bia a chimmi kha a si.\nCherhchan: Reuter, RFA


President Donald Trump Nih Keimah Tawnglung kio Tiah A min Chaal ve Cang – Thechinlungnews\nPresident Donald Trump Nih Keimah Tawnglung kio Tiah A min Chaal ve Cang\nUS Thimnak ah President Trump nih teinak a hmu than ko lai ti ruahchannak a tlawmtuk cang. tiah, zeimawzat nih an ti. Cheukhat nih teinak a hmu than hrim hrim lai, tiah an ti.Nihin hin cun zeimawzat cu thil sining theih khawh a si lai tiah zumh a si. Texas nih states 4 tazacuaimi cu US Supreme Court nih a hnon piak cang caah asi. Mah kongah Justices Samuel Alito le Clarence Thomas nih an chimmi cu, Court nih hi case hi donghter loin a kalpi ding asi tiah an ti. A fiangmi cu, Trump an dirkamh tinak asi.\nHI kongah President Trump nih rian a khinhmi hna Justices pathum Justices Neil Gorsuch, Brett Kavanaugh, le Amy Coney Barrett nih Trump dirkamhnak/ Texas lawsuit hi kalpi siseh timi bia kaa khat hmanh an chim lo. Cu caah Supreme Court minung 9 chungah 7 nih Texas tazacuainak cu hnon piak siseh timi nih atei.HI ruang ah hin mi cheukhat nih a tling lai lo an ti nak a si. Mah hi a donghnak a si lo, ti zong theih a tha. An bia thu hi tuulhri ngerh in a ngerh I zapi caah theihthiam a har, media pawl nih ttanh bik an neih ruagah a si.kan theih thiam a hau, a herh. Kaphnih in an khohkhal chin, thlacam tu daithlang lo a tha lai\nJustice Alito nih achimning ahcun, Justices Neil Gorsuch, Brett Kavanaugh, and Amy Coney Barrett hna pathum nih Texas lawsuit hi kalpi siseh tiah ti hna sehlaw 5-4 in teinak kan hmu ko hnga, nain an holh lo tiah a chim. Supreme Court biachahnak cu Trump nih a theih tikah Supreme Court cu a phomh colh hna. Atimi cu, US Supreme Court ah hngalhthiamnak le fimnak a um lo I, ralthatnak timi zong a um lo tiah a ti.\nUS Supreme Court nih Texas cu sungh a pek timi cu Left-wing Hollywood celebrities pawl nih an theih tikah an I lawm tuk I, Trump cu loser tiah an au hnawh rih. Atu hi Supreme Court ah lawsuit file than colh an I tim than. The next morning, Trump proclaimed that “WE HAVE JUST BEGUN TO FIGHT!!! President hi a lungdong rih lo tinak asi ko hih.\nNote: Lih le hrokhrawl thawngpang tial kaa tim lo. Thawngpang ka rel mi le mi dang nih an ttial mi credit ka pek mi hna hi source a hmaan mi a si maw ti ka zoh hnuah mah hi cu a hmaan mi a si lai tiah ka ti mi hna hi ka miphun a si mi “Chinmi” caah ka ttial i ka credit tawn. Natein vawlei cung cu tlamtlinglonak ram a si caah ralring tein ka ttial zong ah Source ka lak mi ah a hmaan lo mi a um kho mi a si.\nSource ka lak mi, a hmaan lo mi a um ti nan theih ah cun zeitik caan poah ah ka theihter kho ulaw, cun keimah ca zong ah ralrinnak a ka petu a si hlei ah ka source kha thatein ka zoh khawh nak ding a si lai caah le thawngpang a hmaan mi le dik mi lawng ka thlah peng khawhnak ding caah tiin zaangfah kan nawj hna. Nan dihlak cungah thinlung takin kaa lawm. . ..\nBe the first to comment on "President Donald Trump Nih Keimah Tawnglung kio Tiah A min Chaal ve Cang"


BREAKING NEWS : KIA Nih Kawl Ralkap Sakhan Pakhat An Laak Thaan. – The Chinlung Post\nMarch 15, 2021 admin Military 0\nPawngkam ummi khua hna nih an ikahnak thawng meithal kahnak thawng zong an rak thei ve i zinglei suimilam 2:00AM hrawngin an i kap i zinglei suimilam 5:00AM hrawngah an meithal kah thawng a dai tiah an chim. Hi i kahdohnak ah KIA nih ralkap umnak hmun sakhan cu an chuh khawh hna tiah Kachin thawngzamhnak nih cun ataar.\nKachin ramkulh chungah ralkap umhum khuarnak (sakhan) hmun tamtuk an ngei nain, tutan ah Kachin ralkap KIA pawl nih ralkap sakhan pakhat an lak khawhmi cu miipi thazaang ṭhawntertu thil pakhat a si.


Hakha Mi Sifak Hna Nih Hi Bantuk Kan Ton Hi Cu Lung A Fak Tuk Hring Hran Ko Mu. – Kawltu Team\nHakha Mi Sifak Hna Nih Hi Bantuk Kan Ton Hi Cu Lung A Fak Tuk Hring Hran Ko Mu.\n(A tanglei bik ah a video a um lai) Hakha cu kan van a chia taktak… A luan cia kum 10 fai ah Hakha – Hmandaw lam an kan cawh pi i, Nihlawh, tangka tampi a dih hnu ah Lam an hleet diam… Kan van a chia taktak..2012 lio hrawng ah Ralkap Tidil kau deuh in kan dil lai tiah Hakha khuasa tampi tangka an kan thawhter i an dil.. An dil kum cu fur hmanh ah aa dil lo. Kum 3 a rauh hnu ah a rawk, Hakha a kan hrawh.. Kan van a chia taktak…\n2013-2014 in Timit ti dil an i ot hoi i nihin ni tiang ah Mi zapi sin a phan kho rih lo. Nizan nai i Hluttaw meeting i an i alhniarnak nan rak ngaih cio ṭheo lai. Cozah pi nih hlawh a tling lomi rian ah Hluttaw sin ah Compay pawl dirkamh in an nawl piak men ko hna. Kan van a chia taktak.\nKhuathar laifang i a ummi Ralhmung cerhmun pi cu an mit a thi tuk hoi i Shopping Mall kan sak lai an ti hoi… nihin tiang cu a dai mi a lo nain mi cheukhat lungthin ah a dai kho rih lo…Timit ti hmanh an lim khawh hlan ah atu NAWI ti kan dil lai ti a si rih hoi. Zeidah kan ton te hnga. 2015 Hakha a rak cimh lio ah Hakha khuachung ah ti aa dil mi a tamtuk an rak ti i an rak chilh ter dih hna. Atu ah anmah lila nih Ti kan dil lai an ti hoi.. Lo, Lei ngei kong cu um rih seh… Hakha cu kan van a chia taktak..\nTheihternak:- Video:- Salai Pazung & Lian Hakha\n← Van Lal Sailo Ram Tang A Vahnak Video Cu Zoh A Nuam Bak Si.\nKa graduate tik ah ka sayamah nu ka cauk in ka cheh lai. →


Kawlram Caah Ni Sawmsarih Chung Thlacam Ka Timh Cuahmah Lio Ah Mang Ka Manh Hoi – Thechinlandtoday\nKawlram Caah Ni Sawmsarih Chung Thlacam Ka Timh Cuahmah Lio Ah Mang Ka Manh Hoi\nadmin June 30, 2021 Leave a Comment on Kawlram Caah Ni Sawmsarih Chung Thlacam Ka Timh Cuahmah Lio Ah Mang Ka Manh Hoi\nJuly 01-Sept 10 Kawlram caah Ni 70 chung Thlacam ka timh cuahmah lio ah mang Ka manh le Bawipa nih cam a hau lai lo ati rua.Maw a leh cang dek.MANG KA MANH HOI HIH.MIN AUNG HLAINE CAN A DIH CANG/L Arau lai lo tiah ka zumh. Zoh tuah usih Fiang tuk in movie zoh bang nizan ah mang ka menh. Min Aung Hlaine cu tleih asi i thawng tla bang rian tuanter asi. Ralkap thuam a hruk ko nain a thleih tawnmi hnephnop sunparnak a um tilo. Mi hrut bang khin hnawm hne an charter.\nHriamtlai kan mino hruaitu hna le CNF Chairman Pu Zing Cung zoom in tonnak an ngei kho →\n← Delhi Le Malaysia Laimi Hna Cancer Le Hepatitis Zawtnak Ngei Nih Bawmhnak Hal Khawh Si


Maryland State Um Mi Hna Caah Cun Zalen Nak Niceu A Tlang Ko Cang E, Nuam Taktak Cang Lai – Chin 11 News\nMaryland State Um Mi Hna Caah Cun Zalen Nak Niceu A Tlang Ko Cang E, Nuam Taktak Cang Lai\nThaizing [ 05/15/2020] zanlei suimilam 5:00 pm thawk in Maryland state cu on a si cang lai. Maryland Governor Lary Hogan nih ni 15 chung stay at home order a chuahmi cu a dih cang lai. Stay at home oder cu Safer at Home public health advisory timi nih a zulh lai. Mah phung hi White house coronavirus Task Force hna nih a serhmi guide line ningin a si. A dot khatnak, Stage one in onmi a si.\nMaryland chung in a ummi dawr le mall vialte cu on khawh a si cang lai, asinain minung 50% lawng luh khawh a si lai. Dawr chung luh tik ah mask i hruk ding, pe 6 dan in social distancing zulh a si lai. Tennis tuk, golf tuk, ngasio le tlangkai onh a si cang lai. Asi khawh ahcun innka hram le platform kam ah thil laak le ipek chanh kha cozah nih thazang kan pek an ti.\nManufacturing pawl zong on a si lai. Sam mehnak, tin riamnak cu appointment lawng in kal khawh a si lai. Saram chiahnak, zuarnak dawr, motor tawlnak, pharmarcy, Bank le art galleries zong on a si lai nain minung 50% lawng luhter khawh a si lai.\nBiakinn le inn ah pumhnak tuah khawh a si lai nain minung 50% lawng luh khawh a si lai. Asikhawh ahcun inn leng pumh hi tha pek a si.\nRestaurant, Gym le Theaters cu khar a si rih lai.


February 13, 2020 February 13, 2020 Salai Van Music and Videos\nSinger hmanh ah nungak kan duh, nungak hmanhah cun amui sinpi deuhmi kan kawl rih hna. Hi bantuk lungput he khrihfabu hruitu hna nih singer kan sawm hna ruangah nihin tiangah singer hna hlasakmi hmangin mizeihmanh an nun an thlen khawhlonak hi asi lai dah. Pathian a tihmi hna cu nutung cia an si ko zongah sawm hi a tha. Nungak rumro le muidawh rumro azohmi khrihfabu silo hi a biapi tuk. Video: Hi ka hin a hlasakmi ngaih khawh a si.


Coronavirus Updates 30 April: United States Ah A Thimi Cu Khuaruahhar In An Tam Cang – Chin World News Evening\nCoronavirus Updates 30 April: United States Ah A Thimi Cu Khuaruahhar In An Tam Cang\nApril 30, 2020 Salai Van Thawngpang\nCoronavirus kong ah a ho hmanh raltthat awk a ttha hrimhrim loh. US President Trump zong a rak i ruahning leng in a ram mipi an thi thluahmah cang. A lungre lawng a thei chin lengmang ko cang. A tu tiang ah hi zawtnak ruang ah vawleicung dihlak ah a thimi hi minung 225,000 renglo an si cang. United States chung lawng bak ah hin minung 60,207 paoh cu a thimi an si cang tiah thanh a si.\nVawleicung dihlak theih khawhtawk ah hi zawtnak a ngeimi hi minung 3.1 million renglo bak an si cang tiah Johns Hopkins University Center for Systems Science and Engineering hna nih data an khawmhning in an langhter. An chim chihmi cu a ngaingai ti ah cun hi nak hi vawleicung ah coronavirus zawtnak a ngeimi hi an tam deuh lai. Hneksaknak tuah khawh cawk lomi hna le ram cheukhat nih a sining taktak in a chim duh lomi zong um khawh an si tiah an chim chih.\nNihin tiang in United States cu hi zawtnak nih faakbik in a tonghmi ram an si peng ko rih. US ramchung lawng bak ah hi zawtnak a ngeimi hi minung 1 million renglo an si cang. Minung 60,207 nih an thihpi cang ti a si. Kan theihchih ding pakhat cu US ram zong ah hin a zawmi paoh hneksaknak hi cuhlan ah cun tuah khawh an si ve hlei lem loh. Kan hnu te ceo ah President Trump nih mi zei paoh hneksak a herhmi cu kan hneksak cang hna lai tiah a chim.\nKan hnu zarh ah khan President Trump nih hi coronavirus hin minung 60,000 cung cu ka kan thi lem lai loh tiah a rak chim. Cun cacawn nikhatni ah khan a thimi minung 55,000 an hong phak tik ah minung 60,000 in 70,000 hrawng cu kan thi te men ko la tiah a chim tthan. A tu tiang hmanh ah a thi cangmi hi minung 60,207 an tling cang ti a si. Ref: ABC News\nThlacamnak In Bawm Cio Hna Usih: Tiphul Khuami Minung 42 Hakha Leiah An Kalpi Ṭhan Cang Hna\nKalaymyo Ah Minung 20 Bak An Tlaih Hna Lawng Silo In Thong Ah An Thlak Cang Hna\nBreaking News: Khah CDF-Tonzang Nih Nawlthar An Chuah Than i Zulh Dih Ding\nGood News: Sac Ralhrang Nih Asean Nawl Phun 5 Kan Zulh Dih Cang Lai\nBreaking News: Khah Nawlthar An Chuah Mi Cu ASEAN Biahren Phun 5 Kan Zulh Than Dih Lai


US, Israel, UAE le Bahrain nih Remdaihnak Minsen an Thut | THE CHIN EXPRESS\nUS, Israel, UAE le Bahrain nih Remdaihnak Minsen an Thut\nIsrael le a pawngkam Middle East ram vialte ramkhel thlengtu asi lai an timi Israel le Arab ram 2 kar remdaihnak sachoh cu President Trump hruainak in tuni ah White House ah minsen an thut.\nPresident Trump nih, “Middle East ah niceu dawh thar a tlang,” ati.\nSachoh cu “Abraham Accords” tiin an auh. Israel, UAE le Bahrain cu ramdang cio bantuk tein kan i pehtlai cang lai timi lungtlinnak sachoh asi. President Trump acozah hruainak in an tuahmi asi i US, Israel, UAE le Bahrain tiin ram 4 nih lungtlinnak minsen an thut.\nAn sachoh chungah;\nCozah palai kan i thlah lai\nTanzung kan dirh hna lai\nHimnak (ralkap) kan i bawm lai\nChaw kan let ṭi hna lai\nKan ram kar khualtlawnnak (tourism) kan on lai\nIsrael um muslim hmun thianghlim pawl nan tlawng lai, Israel rammi nan ram an tlawng ve lai, tbk., tampi aa tel.\nIsrael rammi cu Malaysia, Bangladesh, Pakistan, Saudi Arabia, Iran, tbk., muslim ram pawl nih an ram luh/tlawn an sian hna lo. UAE le Bahrain zong nih an rak sian hna lo nain tuni thok cun an tlawng kho cang.\nIsrael a hua taktakmi Iran ram cu hawi a ngei lo chin lengmang. Israel a ṭhawng chinchin cang.\nRemdaihnak minsen an thut lio\nIsrael ram hruaitu PM Pu Netanyahu nih, “tuni hi tuanbia muru asi, daihnak ni ceu dawh thar a tlan ni asi. Judah mi hna daihnak caah kum thong tampi chung thla an cam. Judah ram (Israel) nih kum 70 leng daihnak caah thla a cam. Mah ruang cun tuni cu lawmhnak in kan khat,” tiah a chim.\nUAE Ramdang Vuanci Pu Sheikh Abdullah nih, “Middle East thinlung ah, vawlei pumpi ruahchannak a petu ding thlennak kan hmuh cang,” tiah a chim.\nBahrain Ramdang Vuanci Dr. Abdullatif nih cun President Trump a thangṭhat, “hruai na thiam ruangah le naa zuamnak thawngin nihin ah daihnak cu a taktak ah a cang,” ati.\nPresident Trump nih, “tu chun cu tuanbia kan thlen. Kum hrabu tampi chung i remlo le buai hnu ah, Middle East ah niceu dawh thar a tlang,” tiah a chim.\n“Hi ram 3 hruaitu hna an ralṭhat tuk ruangah, biaknak kip le miphun kip dai tein an um khawhnak le an ṭhancho khawhnak ding hmailei ah kar kan hlang kho,” ati.\nCharhchan: The New York Times, CBS News le Fox News\nPresident Trump cu Israel caah Pathian nih a thimmi si rua ti awk in – President Clinton, Bush le Obama nih kan tuah lai an ti i an tuah ngam lomi “Jerusalem cu Israel khualipi asi” tiin Trump nih a fehter. Tuni ah Arab ram 2 he remdaihnak minsen a thutpi rih hna.


2020 Kawlram Pumpi Thimnak Ah Rawn Party Nih Chinram Ah Teinak Hmunthan Hna Sehlaw Chin Miphun Kan I Lawm Kho Ti Hnga Maw? – Lai Lungrawn Post\nAugust 15, 2020 admin Hmuhning\n2020 Kawl ram pumpi thimnak ah Rawn party nih Chin ram ah teinak hmuthan hna sehlaw Chin miphun kan i lawm kho ti hnga maw ti ka ruat ngai. 2025 thimnak a um than tik cu Chin ram ah NLD le USDP party cu an um awk zong a si tiin ka ruat lo. 2010 -2015 ah USDP nih Lam cawh le bawmhnak kong an thli vorh in an kan lem. USDP Party um Chin nu le Chin pa nih Chin miphun covo kong le nam neh kan tonnak kong an chim el maw? A kar lak ah an mah hmanh namneh an ton an i thei ko lai nain an chim lai lo.\n2015-2020 ah NLD nih teinak an hmuh i voikhat cu kan lawmhpi cio ko hna. Thlen caan a si an ti i a thlengmi tak hmuh awk a um lo ti thiam a si. Thanchonak rian an tuan mi cu a um ve sawk. Lam le sul hi mizei cozah an kai zong ah an tuan ding an rian a si. Chin miphun kan tuar bik caan hi NLD chan ah a si bik. Ralzam kan tambik lio caan a si. Phunghram kan remh lai an ti dehkhat zong an remh kho lo. Nai tan ah Pi Suh nih NCA lam lawng hi phunghram remh khawhnak lam a si a fiang ve.\n2020-2025 kar ah NCA lam in 2008 phunghram remh siseh law Chin miphun party nih teinak kan hmuh lo ah cun Chin kong a ho dah chim lai. NLD le USDP um Chin pawl cu an pu le mithmai an zoh hoi hna lai i zeibia hmanh an chim ngam lai lo, phuah an tih lai. Miphun pakhat le State pakhat a si ve ko mi Chin miohun NLD hna cu NLD Central committe ah pakhat hmanh telh an si rua lo. Cu zong cu miphun nehsawh a si. Paletwa peng Ral zam hna kong le Biaknak zalonnak kan ngeih lonak le miphun namneh kan tonnak kong hna raltha takin a kan chim piak tu ding ah Chin miphun nih cun CNLD lawng V0te pe cio ko uh law tiah kan forh duh ngai hna. Credit: Biak Cung


AA: Daw Aung San Suu Kyi ruang ah raldohnak a chuak\nTulio Chin ramkulh, Paletwa peng chung ah a cang cuahmah mi siseh, Rakhine ram chung ah a cang cuahmah mi AA le Kawl ralkap karlak raldohnak hi Aung San Suu Kyi ruang ah a si ko tiah AA hriamtlai lei nih an chim.\n“Tu bantuk in AA le Kawl ralkap karlak raldohnak linsa ngai in a chuahnak a ruang hi Aung San Suu Kyi nih ralkap sin ah order a chuah mi raung ah a si “AA pawl an cihmit dih hna uh” timi bia a chim hnu in linsa tuk in raldohnak a chuah hi a si tiah AA hriamtlai lei nih media sin ah an chim.\n“Tulio raldohnak ruang ah nuhrin covo buarnak tampi a chuak, sualnak ngei lo mipi tampi nih khua an zam tak i umnak ngei loin an um hna. Hi thil vialte a chuahnak a ruang cu Aung San Suu Kyi nih AA cihmih ding in ralkap a fial hna hnu in a cang mi an si, Aung San Suu Kyi bia in a chuak mi rawhralnak lawngte an si ko” tiah Arakan Army information department lei tuanvo ngeitu a simi Khiang Thua Kha nih Lutthut Media sin ah a chim hi asi.\nAA hriamtlai le Kawl ralkap karlak a chuak mi raldohnak raung ah Rakhine ramkulh chung ralzam an karh i minung tampi umnak ngei loin an um hna.\nKan hnu lei ah AA hriamtlai nih Police Sakhan an rak doh hnu ah President office in siseh Aung San Suu Kyi pumpak hrim zong nih ralkap pawl cu AA cihmih ding in nawl a pek hna ti a si pin ah AA hriamtlai le ARSA pawl an an i bawm i Police Sakhan an doh tiah mipi sin ah thawngthanhnak zong an rak tuah. Cu hnu ah AA le Kawl ralkap karlak raldohnak zong a linhsat chin nak hi asi.\nPrevious Zualko: Tv. Lal Muan Kim a lennak ah thah a tong\nNext Australia citizenship soknak kong harsatnak tong mi ah Laimi chungkhar an i tel: Van Dawt Ceu


Breaking News: Ralkap Pawl Hakha Khuachunh An Lu – Chintanbo\nOctober 20, 2021 admin CHINNEWS 0\nFalam le Hakha karlak ah zarhkhat tluk aa tap mi ralkap motor 40 fai, tank pahnih le JCB pakhat cu nihin zanlei sml 3: 15 tluk ah Hakha khua an lut kho cang tiah thawng kan theih.\nFalam in October 13 ah Hakha lei aa thawh mi ralkap cu CNA, CNDF le CDF nih lam an kham hna i an kah hna caah zarhkhat fai lampi ah an i tap.\nChin ralkap nih SAC ralhrang a tlawm bik minung 20 an thah hna, 40 renglo an hliamh hna pin ah an motor 16 an hrawhpiak hna.\nRalhrang hna nih Rialti khua ah biakinn telh in inn 13 an khangh pin ah Thlanrawn khua inn 13 a khanghpiak rih hna. Cun an biakinn zong an hrawhpiak hna.\nOctober 19 zan ah ramthlo biakinn pahnih (AG le Baptist) biakinn ah an riak i ramthlo khuami satil an thahpiak hna pin ah inn 100 tluk an baoh piak hna tiah kan theih.\nRalhrang hna nih Rialti, Thlanrawn, Lungrang le Ramthlo khua hna ah mipi thil tampi an firpiak rih hna.\nPhoto: Kalay an phanh lio le Falam in Hakha lei aa thawh mi Tank pahnih


Wow! Awṭha Iang Len Sung Album A Chuahmi A Hla Thar “Rosung Bik” Timi Ngaih Khawh A Si Cang Athiam Hringhran Ko-Video – Chin World News Evening\nWow! Awṭha Iang Len Sung Album A Chuahmi A Hla Thar “Rosung Bik” Timi Ngaih Khawh A Si Cang Athiam Hringhran Ko-Video\nMarch 11, 2020 March 11, 2020 Salai Van Music and Videos\nLaimi/Chinmi lawng hmanh si loin kan unau Mizo nih an uar taktakmi hlasakthiam Iang Len Sung nih “Rosung Bik” timi album a chuahmi cu tuchun zaanlei suimilam 3:00pm Hakha AG Biakinn ah tlamtling tein release nak an ngei. Asunglawi tuk hringhran. Laimi hlasakthiam tampi an um ko nain atubantukin Album a chuahmi/khomi an tlawmte cun atulio ah cun an um rih lo ti u sih law kan palh tuk men lai lo.\nAlbum a chuahmi chungin “Rosung Bik” timi thangṭhat hla mipi ngaih khawh dingin a hun thlah cang. Thazaang pe cio hna usih! Kan umnak ram cio ah a phak tikah thazaang chuah in bawm cio hna usih ti kan in sawm duh chih fawn hna. Tutan ah “Rosung Bik” timi a sakmi hla hi hlaphuah leiah Laimi nih pacan dirhmun in kan i ngeihmi Rev.H Thomas Ṭial Uk nih a phuahmi a si.\nRev.H Thomas Ṭial Uk hi chim hau loin kan theih dihmi a si Laimi ah cun Pathian thangthatnak hla a phuah tambik a si men lai tiah ka ruah. A hlaphuahmi hna zong ngaih tikah lungthin ah rian a tuan ngaingai. Ahla sullam an tha i an nung ngaingai hna. Tutan i hlasakthiam Iang Len Sung album chung zongah hin amah hlaphuahmi a tam ngaingai.\nIang Len Sung hi kan hnu kum 2019 ah Mizo hla “I Tap Thawm” timi hla a saknak in thawngin Mizo mipi zong nih theihhram an thawk ti u sihlaw kan palh tuk men lai lo dah. Cun, Mizo hla thiamthiam “Ni A Liam Ta” timi hla a sak tthan i mipi nih an hung uar chinchin. Atang leiah a hlathar kan chiah cu, a album release an tuahnak zong kan chiah chih i ngaih khawh a si.\nHihi rak hmet law, Rosung timi hla, a hla thar ngaih khawh a si.\nA album release an tuahnak zoh khawh a si. Hihi rak hmeh piak.\nWow! Delhi Laipa Bantukin Laimi Aw Sang An Um Ti Lai Lo A Sang Kho Taktak Vawlei Cung Hla Sang Bik A Sak-Video


USA President thar a si ding mi Joe Biden hi; mah bantuk in fawitein cohlan kho mi cu – Thechinlungnews\nUSA President thar a si ding mi Joe Biden hi; mah bantuk in fawitein cohlan kho mi cu\nCoronavirus ruangah USA a buaituk caah Presidential election kongah thawngpang ttialtu pawl nih an tial tam tuk lo caah mipi lei zong nih President thimnak caan November 3 cu an lungah a um tuk lo. Mah bantuk caan chia lio ah zeitindah ka him khawh lai ti lawng an ruat lo a si\nNatein USA cu vawlei cungah ramthawngbik le vawlei cung ramkip nih theih an duh tuk mi thil pakhat ah USA Presidential Election hi a tel caah atu cu thawngpang ah theihpa lengmang a si\nDemocrat Party nih President Donald Trump hi a ho nih dah a tei khawh lai tiah fakpi in an tuak tang hnuah ah Vice President a rak si cia mi Joe Biden, Obama he kum 4 rian a rak ttuanti mi cu presidential Candidate caah an cohlan ti House Speaker Nancy Pelosi nih a chim cang.\nNancy Pelosi a chim ning ah cun Joe Biden hi mipi caah rian fakpi a rak ttuan cang mi le, thil a theih ngai mi a si i, Kum 2009 lio ah economic a tthan khawhnak caah fakpi in rian a rak ttuan cang mi a si tiin Joe Biden cu fakpi in a thangthat hlei ah mah bantuk in vawlei cung ramkip nih coronavirus ruangah harnak a tawn lio ah USA President caah hruaitu thabik a si lai tiah Joe Biden kong achim- Source- VoA\nBe the first to comment on "USA President thar a si ding mi Joe Biden hi; mah bantuk in fawitein cohlan kho mi cu"


Nauin A Bo, A Hma Mi Pawl Caah Le Operation Tuah Mi Hma Pawl Caah A Tha Ngaimi Sii Phunkhat – Onlinenungak\nBy chin tawi on January 19, 2021\nNauin A Bo Mi le A Nuang Bantuk In A Um Mi Pawl Le Cancer Pawl Caah A Tha Ngai Mi Sii Phun Khat\nA Cung Lei Bantuk In Nu nih a nau in a that lo a bo a hmat bantuk hmun phai a um a si ah cun atang lei langhter mi bantuk in rak hman piak ve.\nA Sii Cawh/ Hman Ning Cang\n1. (တပင်တိုင်မြနန်းဥအမှုန့်)A tanglei langhter mi hmanthlak langhter mi a tawba hi thiang tein na tawl dih hnu ah pan tein na riam lai i Ni ah na carh lai i, a car dih pawmhawk a that hnu ah a phut tein na phomh lai i mah na phomh mi a ning kha 5kg\n2. Aloevera (ရှားစောင်း) Mah a loevera hi a hring in a chung um mi a kham mi na ziah piak mi 25kg\n3. Thanthling (ထန်းလျက် ) hi 10kg\n4. Dinti 50kg\nMah vial te a cung lei langhter mi phun 4 vialte hi hmun khat ah na cawh dih hna lai i, mah na cawh mi vial te na chumh lai. tha tein a cawh pawlh hi a buaktlak cang na ti ah khin na cawi lai i , na deih ter lai.\nCun mah a hang kha rawl einak keu in nikhat ah voi 2 na din piak lai. thlakhat chung na din piak lai. cun တပင်တိုင်မြနန်း ti mi hnanh in operation tuahnak na hma cung ah na chiah piak ah cun na hma a dam a fawi fawn lai.\nHi na tuah i na din chun ah cun damnak na hmuh ve ko lai tiah zumnak ngeih a si caah, Nu nauin a hma, a bo mi le sanuang bantuk in a um an ti leng mang mi le operation a tuah i hma ing mi hna nih rak tuah chun ve hrim law tiah zawn ruahnak he kan vun share than. Na Nu hawi a dang zong nih an theih ve nak hnga Share le Like Rak philh hlah Mu.


A Birthday lio ah USA mipi nih President a si tthan khawhnak ding caah tangka an pek mi cu a tam bak ko\nThawngpang tha tuk mi, President Trump Birthday lio ah USA mipi nih President i cu nak ding caah tangka an hlut mi a tam bak ko. Republican National Committed and the Trump Campaign nih cun Election fund caah President’s birthday ni ah USA dollar 14 million an hmuh ti an chim. October 19, 2016 ah online fundraising an rak tuah lio ah an hmuh mi USA dollar 10 million a si.\nPrimary election ah Republicans le Democrats han cu fakfpi in an nih doh lio a si. rump & the RNC niih a hlan ah $255 million cash an rak ngei cang, Joe Biden campaign & DNC nih $100 million an ngei lio ah\nFox News reports nih a langter ning ah cun President Trump kum 74 Birthday ah RNC, Trump Make America Great Again Committee (TMAGAC) & Donald J. Trump for President, Inc. (DJTP) pawl nih online gift $46 an hmuh tiah an chim.\nRNC Chairwoman Ronna McDaniel nih, Fox News ah a chim ning ah cun “President Trump hi Politics ah kan hriamnam tha bik le mi a tei khawh bik a si, Republicans nih hin online fundraising game ah fakpi inn rian kan ttuan’ tiin a chim.\n2019 ah Trump reelection campaign lio ah khan suimilam 24 chung in fund an hmuh mi cu $25 million a si. Polls dang dang ah Vice president’s Joe Biden nih President trump cu a tei, Anti Trump pawl The New York Times, The Washington Post etc nih cun Joe Biden an uar ning lawngte an chim, Biden supporters pawl zong fakpi in teinak an ngah khawhnak ding caah rian an tuan ve. Source-FOXNEWS\nBe the first to comment on "A Birthday lio ah USA mipi nih President a si tthan khawhnak ding caah tangka an pek mi cu a tam bak ko"


Thikai A Nei Mi Hna Caah Ti A Nung Ngai Mi Eiding Tirawl Pawl – Chin Cele\nThikai a hmang mi hna cu an thi a kai lio ah thabat a fawi, lu a fak, lung thur ning zong a hman lo tibantuk in um a si.\nThikai a ngei mi hna nih caan hman tein exercise tuah nak nih takpum chung thi kal ning a tha hmanter i, a al mi eiding tirawl pawl hrial ahau mi a si.\nThikai zawtnak in na him khawhnak dingah a tu kan langhter mi eiding tirawl pawl hi rak hrial ve hna….\n1. Thazaang Umnak Dingmi Tikik Hang (energy Drink)\nEnergy drink chungah caffeine dat a tel i takpum chungah a um mi thi kal ning a hnursuan caah thikai zawtnak a zualter khotu a si.\nPizza chungah cheese le a al mi pawl, khazianchinti sour tampi a tel ruangah pizza tlawmpal te na ei sual zongah na thikai a zual cawlh ko lai.\n3. Caan Sau Nguh Dingin Tuahmi Sa Pawl\nA Thianghlim mi Sa pawl cu ngandamnak he a tlak bik mi eiding ah a telmi a si ve. Asinain chemical sii pawl in sa kha caan sau nguh nak dingah an tuah mi Sa einak nih lu a fahter i thi lam phih tibantuk zong a chuak kho, cu pin ah sodium dat tampi a tel mi asi.\n4. Ready made Khohsuai Pawl\nready made khohsuai pawl cu minute tlawmpal chungah fawi tein chumh khawh mi a si pin ah a thaw ngai mi zong a si fawn, i manh lo lio ah cun rianrang tein chumh khawh mi a si caah ei tawn lengmang mi a si. Asinain ready made in tuah mi khohsuai pawl kha thi kai a ngei mi hna nih cun hrial bak ding mi a si.\nVoksa thau chungah sodium dat tampi a tel i thikai a zual ter ngaingai tu eiding phun khat a si.\n6. Alu Kio Mi\nAlu ko mi chungah siithau tampi a tel pin ah sodium dat tampi a um. Alu kio nak siithau chungah a tu le tu kan kio mi kha thikai a ngei mi hna nih cun ei bak lo ding a si.\nCheukhat cu arvun kha thawpat chiti he ronawn tein kio i ei ahmang mi zong an um. Arvun ah siithau tampi a um, cu lawng siloin arvun van kio tikah siithau zong tampi a dawp caah thikai ngei mi hna nih ei lo ah a tha mi a si.\n8. Mepe Thawpat\nMepe thawpat chungah cite tampi a tel caah thikai mi hna caah eiawk a si lo tiah na ruah sual men lai. Asinain Mepe thawpat chungah siithau tampi a tel caah cu nih cun thi kalnak lam a phih khawh i thikai ngei mi hna nih hrial bak ding asi.\nCoffee chungah a al mi le siithau a tel lo nain thikai zawtnak a zualtertu Caffeine pawl a tel.\nFurpi Nih A Chuahpi Mi Cumpit le Kik Tlaih Damnak Caah Ei Piak Ding Tirawl


US Laimi Rak I Ralring Cikcek Uh Vawleipi Nih A Ṭih Taktakmi Zawtnak Ṭihnung US A Phan Cang Hih A Thimi An Tam Ngai Cang – Chin World News Evening\nJanuary 22, 2020 Salai Van World News\nChina ram i zawtnak pakht ṭihnung ngaingaimi Wuhan Virus cu US, Washington State a phan cang tiah theih a si. Mizaw pakhat China siangngakchia cu US a phak hnuah a zual hma ngiangai i Wuhan Virus a si a zumh ruangah siizungah a piah i a thisen an zoh fel hnuah Wuhan Virus a rak ngei tiah theih a si fawn.\nChina ram in US a lutmi hna cu Airport ah zohfelnak an ngei dih hna lai. A zohkhenhnak ding sii-ai an theih lo ruangah tuni Tangkawng 22, Geneva ah emergency meeting ngeih dingin WHO nih meeting a auh tiah theih a si fawn. Nikhat hnu nikhat in Wuhan Virus a ngeimi an karh chin lengmang. Vawlei cung pumpi ah a phan in a kar sual lai ti an phang ngaingai i lungrethei in an umhna.\nTangkawng (January) 21 ah minung 9 nih an thihpi cang. Minung 440 leng tam nih Wuhan Virus hi an ngeih cang. Hi Wuhan Virus zawtnak i chawnh a fawi tuk ruangah The World Health Organasation (WHO) nih thawngthanhnak zong an tuah. China, Wuhan i Seafood (nga zualnak) hmun in a chuakmi zawtnak ṭihnung a si ruangah a min ah Wuhan Virus tiin an phuah hi a si. Wuhan i seafood (nga zuarnak) hmun zong khar a si cang i Ebola zawtnak bantuk a si tiah mi cheukhat nih cun an chim ve.\nThailand, Japan le South Korea ram hna zongah a phanh cang ruangah ralrin tein mipi um dingin thawngthanhnak an tuah. Australia ram i mizawt pakhat zong Wuhan Virus zawtnak a si an zumh. A thisen zohfel dingin China ah an kuat lai. Wuhan Virus zawtnak a ngeim pawl cu an derthawm ngaingai. An tak a sa an thawh a phih hna i an cuap lei tiang a ṭhih khaih hna. Cun an ṭang a fak peng hnuah an thih tiah theih a si. Source: Channelnewasia


𝐌𝐲𝐚𝐧𝐦𝐚𝐫 𝐁𝐮𝐚𝐢𝐧𝐚𝐤 𝐡𝐢 𝐓𝐡𝐢𝐧𝐩𝐡𝐚𝐧𝐠𝐭𝐮𝐤 𝐚 𝐬𝐢 𝐂𝐚𝐧𝐠,” 𝐭𝐢𝐚𝐡 𝐔𝐍 𝐫𝐢𝐠𝐡𝐭𝐬 𝐞𝐱𝐩𝐞𝐫𝐭 𝐧𝐢𝐡 𝐚 𝐜𝐡𝐢𝐦 𝐜𝐚𝐧𝐠 – The Cherry Par\n𝐌𝐲𝐚𝐧𝐦𝐚𝐫 𝐁𝐮𝐚𝐢𝐧𝐚𝐤 𝐡𝐢 𝐓𝐡𝐢𝐧𝐩𝐡𝐚𝐧𝐠𝐭𝐮𝐤 𝐚 𝐬𝐢 𝐂𝐚𝐧𝐠,” 𝐭𝐢𝐚𝐡 𝐔𝐍 𝐫𝐢𝐠𝐡𝐭𝐬 𝐞𝐱𝐩𝐞𝐫𝐭 𝐧𝐢𝐡 𝐚 𝐜𝐡𝐢𝐦 𝐜𝐚𝐧𝐠\nSuu Kyi le President Win Myint an tlaih hna hnu i, CDM mipi nih duhlonak an langhternak hmunhma a si mi Yangon khualipi ah le a dangdang ramchung khuapi kipah ralkap an chiah (deploy) hna hnu le bangin cun ka thin lawng a phang ko cang, tiah Special Rapporteur Tom Andrews nih a chim. Tuanbia kan zoh tikah, a tu bantukin ralkap a hman hna caan paoh ah thahnawnnak a tuah, minung a tlau thaimi an tam, minung tor le cheng in tlaih an si zungzal. CDM a tuahtu an karh chinchin ve rup in ralkap a hmanmi hna zong an tam chinchin ve cang tikah, ralkap nih minung tamdeuh a thah khawh hna, ti mi ka hmuh tikah ka lungre a thei ngaingai ko cang, tiah Andrews nih a chim. Wednesday i duhlonak langhter ai timmi CDM pawl cungah tlaihkhih asiloah fahnak pek hrimhrim lo dingin Myanmar ralkap pawl hi ralrin nan pek cio dingah kan sawm hna, tiin Andrews nih vawleicung cozah vialte sinah thawngthanhnak a tuah.\n𝗡𝗮𝗺𝗵𝗻𝘂𝗹𝗻𝗮𝗸 (𝗥𝗲𝗽𝗿𝗲𝘀𝘀𝗶𝗼𝗻) 𝗵𝗶 𝗰𝗼𝗽 𝗹𝗲 𝗰𝗶𝗹𝗵 𝗶𝗻 𝗮 𝗱𝗼𝗻𝗴𝗵 𝗵𝗿𝗶𝗺𝗵𝗿𝗶𝗺 𝗮𝘄𝗸 𝗮 𝘀𝗶 𝗰𝗮𝗻𝗴; Myanmar mipi hna an zalonnak (liberty) le an nuhrincovo (human rights) cung nihin tiang namhnulnak an tuahmi hi cop le cilh in a dongh hrimhrim awk a si cang. Myanmar mipi cungah fahnak an tuahmi ruangah zeibantuk rengsang an va si pek ah, tuanvo (chimhhrin) laakter an si tengteng lai. Cucaah, mipi cung fahnak huah dingin nawl an chuahmi paoh cu ralkap pumpaak cio nih nan zulh hrimhrim awk a si lo, tiin Andrews nih ralrin a pek hna.\n𝐈𝐧𝐭𝐞𝐫𝐧𝐚𝐭𝐢𝐨𝐧𝐚𝐥 𝐛𝐮𝐬𝐢𝐧𝐞𝐬𝐬 𝐩𝐡𝐮 𝐳𝐚𝐰𝐧𝐠 𝐜𝐚𝐰𝐥𝐜𝐚𝐧𝐠 𝐜𝐢𝐨 𝐝𝐢𝐧𝐠𝐢𝐧 𝐤𝐚𝐧 𝐬𝐚𝐰𝐦 𝐡𝐧𝐚; International business community zong nih cop le cilh in Myanmar cungah action tuah dingin kan sawm hna. Myanmar ah ralkap nih aana an ting (takeover) mi kong tuanvo latu dingah an sermi State Administrative Council ah IBC nih nan aiawhbiachimtu pawl thlah hna u law, hi bantukin (ralkap lei nih) buainak lam an zulh peng ko ah cun Myanmar ah business tuah kan maak lai, tiin nan duhnak langhter dingin kan sawm hna, tiah Andrews nih IBC cu a chim hna.\n𝗦𝗽𝗲𝗰𝗶𝗮𝗹 𝗥𝗮𝗽𝗽𝗼𝗿𝘁𝗲𝘂𝗿, 𝘁𝗶𝗺𝗶 𝗰𝘂 𝘇𝗲𝗶𝗱𝗮𝗵 𝗮 𝘀𝗶? Special Rapporteurs pawl hi Human Rights Council nih ai ngeihmi Speicial Procedures (tuahphung) he ai pehtlaimi minung an si hna. Annih hi zeibantuk cozah asiloah phu (organization) hmanh ai pehtlaimi an si lo. Mahtein zaanghleicawi in rian a tuanmi an si. Annih hi UN staff member zong an si lo, cun lahkhah zong ai ei fawn lo. 1992 tein khan Commission on Human Rights nih Myanmar i human rights kong tuanvo latu dingah Special Rapporteur rian hi an thok cang. 2014 le 2016 in khan hi riantuannak hi kaudeuh in an kalpi cang. Credit: Chelsea Bawi\n← Chin state Chairman Pu Ngun San Aung biachimmi nih, amah ram le miphun dawtu a sinak a langhter ah ka ruah ko.\nCDM Hmuitinh; Ramleng Le Ramchung Dirhmun →


Rev. Peter Cung Cem Nih Mual A Kan Liam Tak – Onlinenungak\nRev. Peter Cung Cem Nih Mual A Kan Liam Tak\nApoi tuk hringhran ko e vawlei cung Maww thihnak aw zeitluk in dah ngeihchiatnak a tongmi hna nih an tuar lai mu. Tuan deuh ahkhan a thawngpaang kan theih ii thlacam in kan bawmh mi sayapa cu fak tuk in a kan liam tak riangmang cang e. Laimi nih zumhnaklei kan pa a simi le Pathian rian attuanmi rev Peter a liam cu atuar ahar tuk ko e. Tantakmi hna chungkhar Bawipa nih tuarzia thiamnak inpe hram hnasehlaw.\nThau khua , Kalaymyo um mi Rev.Peter Cung Cem kum 68 cu Can sau ngai dam lo in a um nak in December 7,2020 (3:50 pm) ah mual a kan liam tak cang.Tantakmi chungkhar an ngaihchiatnak Pathian nih hnem hram ko hna seh. A nih hi chungril lri ah damlo nak in caan sau a um cang hna ah hi bantuk in vawlei sinak in a kan liam tak hi a si. bawipa nih in hnem in tuarzia thiamnak inpe hram hnasehlaw. Credit : Lian Iap\nChungkhar Pa Bik Damlo Zual Tuk I Umnak Zong An Neih Lo Caah Senpi Zun-Inn Ah Khua An Sa Bomh An Herh Hringhran\nPu Hlimawma te in chungkhar i mi sifak mi rethei te in khuasa mi an si, lockdown ka te i March thla ahkhan Pu Hlimawma cu ungti nih a tlak hnawh sual ruang ah van chiat ah a kengruh(spinal cord) ai rawk.\nA cawlcang kho ti loh i, zunzun pawngkal zong dir cung kal lam in a um cang ti si. Chungkhar i nu bik xong a ke a that lo ruang ah rianzong a tuan kho ti loh. Mipi bomh nak lawnglawng in an i cawm cang ti a si.\nThingdawl khua lutnak i senpi zunin cu zohdawh deuh in an remhpiak hna i cuka hmun ah cun khua an sa ti a si. Zo Inspiration pawl nuh an konglam an van theih tik ah, December 3 ah an va ton hna i hmaitonh biahal nak an neih hnu hnaah Rs.10000 an pek hna. facang le rawl chumh nak ding thil zong tlawmpal te long an neih cang.\nPu Hlimawma te chungkhar bomh a duh mi hrang ah cun, mah hi phone number in pehtleih khawh a si lai. 7085844464. Hmaitonh i biahal nak an neih lio hna Video zoh a duhtu hrang ah cun, hika hin Hmet-piak.


Hpakant lung man sung kawlnak i lei a minhnak le a thi mi ruak an kawlnak (+video) – Thechinlungnews\nHpakant lung man sung kawlnak i lei a minhnak le a thi mi ruak an kawlnak (+video)\nVideo zohnak link 1>>https://www.facebook.com/576235799388008/videos/700683347380141/\nVideo zohnak link2>>>https://www.facebook.com/sutaungjadeandjewelrytrading/videos/909858142851284/\nVideo zohnak link3>>https://www.facebook.com/576235799388008/videos/2672304256388085/\nvideo zohnak Link4>>https://www.facebook.com/rfaburmese/videos/606085623671223/\nJuly 2 , 2020 zingka suimilam 6;30 Am ah khan Myanmar ram Kachin State Phakan khuapi sui le ngun, lungman sung an cawhnak hmun ah lei a chim i minung 100 reng lo hrawng cu leimin nih a chilh hna i an thi lai tiah ruah a si. hi lei a cim mi hi a ngan tak tak tlang ngan pi a dihlak dengmagn in sui an cawhnak hmun ah a cim hi a si.\nleimin nih a khuh mi hna cu an ruak kawl cuahmah lio a si i zing lei suimilam 9:30 Am hrawng ahkhan cun minung 33 ruak lawng an hmuh rih hna i a tu zong hi an ruak kawl in an buai cuahmah lio a si.\nPhakan hi kan theih bantuk in Myanmar ram i suile ngun a tam biknak , le khor cawhnak ah myanmar mipi nih sui le ngun an kawlnak hmun mi a si , a hlan ahcun laimi zong phakan lei sui khor cawh in a kal mi kan tam ngai ngai , cheukhat a van a tha mi cu hi sui kawlnak in a rum mi tampi kan mah lai mi chung in an rak um. a tu ah hi bantuk thil a phan mi hi cu kawlram caah mangchia bantuk a si.\nBe the first to comment on "Hpakant lung man sung kawlnak i lei a minhnak le a thi mi ruak an kawlnak (+video)"


An unau in Paletwa ralzam caah ting 10 an pek – Thechinlungnews\nAn unau in Paletwa ralzam caah ting 10 an pek\nMai Julia Biak Mawi Par le Mai Ngun Duh Thim tei’ unau in Paletwa Raltlan Hrangah Ting 10 An Hlu. Arakan Army le Myanmar ralkap doawk ruangih kan miphun pawl harsatnak tuar ih an um rero mi zawnruat in Mai Julia Biak Mawi Par le Mai Ngun Duh Thim (Singapore) tei’ unau in 1,000,000 MMK an hlu. Annih unau hi Falam peng, Thlanrawn khua ih Pa San Mang le Nu Run Nei Zing tei’ fanu an si.Mai’ miphun pi harsatnak tongtu an bomnak parah Pathian in a let tampi’n thlawsuah hram seh.\nKan unau raltlan pawl bawm duhtu kan um asile a hnuai ih address pahnih ah kuat theih a si… U Siang Lian Uk. 5/Ka La Hta (Naing) 227131. KBZ II, Kalay. KBZ Bank Account: 316-301-316-002-339-01. Tel: 09 400 941 007. CT Help Team in fangfai dip 100 a lei ih, a vei khatnak hrangah CBA pawlkom mawțaw thawn ah Sami khawpi ah a kuat zo. Ei ding nei lo tampi an um lai ruangah vei tampi kuat thei beisei a si.\nKawlram caah “April thla hin sining afiang dih lai , teinak maw,sunghnak dah biakhiah khawh asi ko lai “……Kawlram cu April thla cu kawl ti toih puai asi caah mi tlungkal zong an tam chin lengmang ko lai .Cucaah April thla hi Kawlram caahcun camipuai pakhat asi .A fawi lai maw,ahar lai dah ti hi afiang rih lo . Cu cu COVID-19 zawtnak konga si . Kawl ti toih puai dih tiang hi hnu zarh hnih chung ah COVID-19 azaw mi case 100 a lonh kho mi an si .\nA cheu nih nikhat ah tlawmpal in an chek hna caah an hmuh mi atlawm asi tin an chim . Asi lo Doctor le siizung riantuan zong nih ban ttih tukmi zawtnak asi .Ram kip Doctor le siizung riantuan nunnak aliam .Cucaah asi khawh chung in an i zuam lio asi ve. Mi zaw le Doctor cu i then awk athat lo tikah kham khawh le theih khawh an duh bikmi asi . Zawtnak an hmuh mi hna cu Isolation ah an chiah i Nasopharyngeal Swab Oropharyngeal Swab an lak i an chek hna …cu hnu ah an hngah i negative simi cu mizaw tluk te khan siibawi zong an lung alawm ve.\nHi lio caan ahcun Doctor le riantuan tu cu sio rawl hmarh tluk an si .COVID-19 in case an karh lei si lo ahcun lunglawmh awk tuk asi lai Hi zarh hnih chung ah case 100 alonh lo ahcun teinak lam ah kan kal khawh asi lai . Asinain April thla dih chung ah mizaw 500 alonh ahcun sunghnak lam nganpi asi cang lai . 500 nihkhan thong 10 cu an chawnh cang hna lai . Cucaah April thla chung cu inn ah i benh cio ko hna sih …ti toih puai tuah loin mah tein inn cio ah kum thar hmang ko hna sih tin an langh ter .\nBe the first to comment on "An unau in Paletwa ralzam caah ting 10 an pek"\nPresident Trump thilfun sivai aatel mi a Kuattu a si lai tiah zumh mi nu cu FBI le Canadian Police hna nih an tlaih cang. September 21, 2020


Chinmi Palek Pakhat Nih Duh-ye-hmu Meithal In Kah I A Thi – Buanchukcho\nTuchun May 24 ah Sagaing No. 16 Security Police battalion ah Palek pakhat nih Duh-ye-hmu pa cu meithal in voi 20 renglo a kah i a thi. Hi hna pahnih hi tuzing (တန်းစီ) lio in chun tiang an in sik hnuah palek pa nih a kah mi a si. A kap tu pa hi Chin mi a si tiah theih a si.\nThawngpang dang relchap : Mindat Kawl Ralbawi (Major) Cu Mizoram Ah A Zaam Diam Ve Cang\nMindat khuapi cu faktuk in an kah, Ralhrang nih heh tiah an nawl hna, a si nain nihin tiang cu CDF zong nih an dir onh peng ve ko hna. Cu Mindat mipi doh ding in Yangon ralbawipa cu Mindat ah an thial nain, Mizoram lei tu ah a zam diam hi asi.


Ramdang Thilri Phung Ning Lawngin Kawlram Luhpi Khawh A Si\nPrevious Article CAUK THAR CHUAKDING: “RAWN CHIN MIPHUN AUTHWNG”\nNext Article Singapore Ah Monghtu Ngeilo Taxi Hmanhram An Thawk\nTCP-Hakha|September 11| Ramdang abikin India chuak Tipung, thilsuknak seh, eidin kikternak (refrigerator) le adangdang cu Cozah ngunkhuai zung le ramchung ramleng chaw letthalnak (Custom & Border trade) zungah Kawlram ramleng thil lut le kuatnak (Import/ Export) upadi phungin ngunkhuai pek lawngah luhpi le chuahpi khawh a si tiah Hakha hrambunh ramkomh ngunkhuai zung (akoh khun) lei in thawng kan theih.\n“Ramkomh aiawh ngunkhuai zung hi Rih le Thantlang caah Hakha ah zung pakhat lawng a um. Kan rian nganbik cu cu chawletthalnak pahnih ningcang tein an kal khawhnak caah tawlrel hi a si” tiah ramkomh aiawh Chin ramkulh bawizik Kyaw Zeya nih The Chinland Post ah a chim.\nHi Hakha ngunkhuai zung le ramchung ramleng chaw letthalnak zung lawng silo in Thantlang hrambunh Ramchung ramleng chaw letthalnak zung (border trade office) zong May 1, 2013 ah pumpak chawletthalnak card ( Individual Trading Card_ ITC) i tuah in a herhmi ngunkhuai pek hnu ah India asilo ah Kawlram thilri duh paoh in luhpi chuahpi khawh a si tiah Thantlang ramri chawletthalnak zung lutlai Director Myo Oo nih The Chinland Post ah a chim.\n“ ITC card tuah duh ahcun hmahpuntin copy, mah umnak khuabawi le palek nih theihpinak, chungkhar milu cazin(inntaungsuh cazin), asi khawh ahcun chawletbu pakhat ah itelnak copy le hmanthlak passport pathum in Thantlang ramri chawlet zungah sawk khawh a si. Myanmah siipuaizii bank ah Ks.50,000 liam in kumkhat chung rithaisii le hriam dah tilo ngunkhuai pek in phorh khawh dih ngot a si. Eidin he a pehtlaimi asi belte ahcun siizung lei nih hngalhpinak (FDA) ca ahau lai. Thantlang ah ITC card ngei pahnih lawng an um.” tiah abiapeh ah a chim.\n“Thantlang ramri chawletthalnak cu an hunnak kum (3) leng a si cang nain phung ningin chawlettu le zuartu hna nih ngunkhuai pekning theihhngalh a silo ca le India thil phorh cu tlaihkhih khawh a si ti ruah a si caah Thantlang palek nih zikhnawh in halmi paoh pek a rak si. Haimual Jeep pawl hi India thil phorh ah zarhkhat ah pathum li cu a kal peng. Thantlang palek nih kan hnu August 28 zan hmanh tiang motor pakhat atlawmbik Ks.50,000 phung ninglo in an hal peng cu mu. Cu vialte phaisa cu phungning in ngunkhuai ipe sehlaw Ramkomh phaisa ah Chin ram Thantlang in ramri pehtlainak (Border trade) hmuhmi phaisa cu ihngalpi ngai awk a si hnga i Ramkomh Cozah zong nih Chin ramkulh ca thanchonak zong tampi tuah duhnak le ramri pehtlaihnak abiapit ve ning tha a pek hnga” tiah Fidi Foundation Operations Director Salai Bawi Uk Thang nih The Chinland Post ah a chim.\n“Thein Sein Cozah hmanh nih athami cozah le a thiangmi cozah (Good governance and Clean Governance) tiah a ati khawh tawk i a rak aupi ve i atulio NLD cozah chan ah zikhnawhnak lei silo in mipi nih an hngalh rihlomi le tuah awk an tuahlomi hi phungningin nitin kan hmuh pengmi hna Palek le nitin mipi he a pehtlaimi cozah rianngei ko nihhin zeitin dah nihhin lam a kan hmuh sak awk a si cang. Ngunkhuai in Cozah nih ram thanchonak a sersiam tihi kan i fian cio a herh ko” tiah a biapeh ah a chim.\nRamchung ramleng luhpi chuahpinak upadi (Import & Export) chapter 5 article (10) ning ahcun ramleng thil phungning lo in aluhpi tu asilo ah tha a petu (zikhnawh tbk) cu kumthum thongtlak le phaisa dantatnak tuar khawh a si. Chin ramkulh ah Kawlram ramri chawletthalnak (Border Trade Office) zung cu Rih le Thantlang lawngah a um rih tiah theih a si.+++


China President Nih North Korea Kim Jong Un Cu A Ram Bak Ah A Luh Hnawh — Salai Ephraim Thawngpang\nChina President Nih North Korea Kim Jong Un Cu A Ram Bak Ah A Luh Hnawh\nNorth Korea hruaitu Kim Jong Un he Ca buaicung ton biaruahnak neih ding in le lungduh bia i ruah dingah China president Xi Jinping nih North Korea ram ah a va tlawng.China ram hi Communist Party of China an si hnu in a tu hi a voi khat nak president Xi Jinping nih North Korea ram chung a luh a si pin ah kum 14 chungah a tu hi China nih a voi khat nak North Korea ram a luh a si fawn tiah an chim.\nChina president Xi Jinping nih North Korea ram a kal lai teah hin thawnglatu hna sin ah hi ti’n a chim,”China ram nih cun North Korea ram he zei bantuk thil paoh i tuarpi dingah le chiat ah chiatt’i, t’hat ah t’hatt’i dingin timhica kan si cang”tiah a chim ta.cun a tu hi cu konghe pehtlai in North Korea ram hruaitu Kim Jong Un cu tong dingah ka kal lai tiah a chim.\nChina president Xi Jinping nih North Korea ram ah nihnih chung a cam lai,cu chungah cun Kim Jong Un lawng si lo in North Korea ram Official pawl dangdang hna zong lungduh biaruahnak neihpi a timh hna i North Korea le China ram,kaphnih ram ipehtleihnak le rian t’uant’i khawh nak dingah biatak tein ceihpi t’han a timh hna tiah an chim.\nChina president Xi Jinping nih rian a t’uanpi mi hna ram vialte hna lak ah North Korea ram hi a pakhat nak ah a chiah mi ram an si.cu ve bantuk in North Korea ram zong nih China ram cu midang hna nak in micung cuangah a chiah mi ram an si ve.asinain Trump le Kim Jong Un nih Ca buaicung ton biaruahnak a voi khat nak an rak tuah hnu in an karlak ah i theihthiam lo nak thil zei maw a rak um i cu ruangah cun a tu hi China nih North Korea ram a luh nak cu a si tiah an chim.\nTagged China President Nih North Korea Kim Jong Un Cu A Ram Bak Ah A Luh Hnawh\nTrump: Iran Nih A Tutan Thil An Tuah Mi Cu A Tuah Sual Taktak Ngaih Thiam Awk A Har Taktak Mi A Si →\n← Kum 100 Leng A Si Cangmi Laimi Khrihfa Hna Nih Kan Tullam Ning Hi Ruahlo Awk A Tha Hrim Lo


Thantlang Kahdohnak Ah Mipi Vengtu Pasaltha Hna Anzam Nak Kong Lam Cu – Chintanbo\nKhuachung kahdohnak kan tuah, tiah Statement chuah hrim lo ding. A ruang cu Ramkip nih atu lio kan ram buaibainak ah a ho dah a palh hmasa timi zoh liomi kan si. Cu caah khuachung kah dohnak kan tuah hmanh ah Ralhrang nih sualnak an tuah hmasa tiin Statement chuah ding. Tahchunhnak ah\nThantlang ah kahdohnak kan tuah timi nak in Thantlang khua ah Ralhrang nih khangh rih lo mi Mipi Inn a vengtu kan ralkap cu Ralhrang nih an kah hna caah khuachung kahdohnak a chuak, tbk in Statement chuah deuh ding. KNU/KNLA hmunhma in Ralhrang chuak dih uh timi KNU nih cathanh a chuah tik ah Kan mah hmunhma a si ti loin Ralhrang hna nan um ruang ah Mipi Rian ttuan ngam lo le thinphang in an um titu in cathanh an chuah.\nThawngdang relchih te law, Palh chap than ti lo a biapi! Tutan kan ram dothlennak cu kanmah chan ah a voi khatnak kan tonmi a si. Cu tikah, ka tuanmi rian hi a sen maw a nak hme ti hmanh kan thleidang thiam tawn lo. Miche cu dothlennak nih a chuahpimi reng sangsang hna kan van i khinh, kan liang cung cio a phak tikah zeitin kan phurh lai i zeitin hmailei ka kalpi lai ti hmanh kan thiam tawn lo.\nTuan/Cawn/Hmuh/Ton– bal lomi rian lawngte a si tikah kan hmaika ah le Ningzah/Mualpho/Tisual/Chimsual– palhnak phunzakip nih a rak kan hngah peng ve! Minung cu ahopaoh aa palh pengmi le aa palh kho pengmi kan si hna—Jesuh dah ti lo. A luancia caan kan palhnak cu kan remh than kho ti hnga lo, nain palh chap than ti lo ding cu kan tuah khawh ciomi a si.\nCu ‘CHAP’ than ti lo nakhnga kan palhnak zong kan i theih i kan pom a hau ve. Palhnak a thei i aa pom ngammi cu remh than duhnak lungput a ngeimi le palh chap than ti lo ding a vengmi an si hna i mah cucu mizei paoh zong nih ngaithiam khawhmi a si.\nKa palh ko ti aa theimi nu zong cu Jesuh zong nih sual a rak phaw ve lo. Nain, a sual bel va sual ti hlah tiin a rak ti (John 8:7).PALH cu minung kan nunnak ah a phung si ko. PALH CHAP than lo tu kha a biapi. Zabawi Thawng


Biahrai Tha, Zyphe rei 2 KORIN 4\n☰ 2 KORIN 4 ◀ ▶\nBeirua letei chosung\n1 Ma kaa hrepaw rai heh Khazing zawngenah thongtah a cang cawtah kaa hnabei dong be. 2 Ma navy co, ningzaw a chuipaw sahlo le a paruh hming sahlo khah hlawh he peh ka, pakheh tei hmai dungkhei a zawng bei peh, Khazing bia zong khah thlai bang hrah bei peh. Biahmuisui khah a sepaw tah kaa rei cawtah Khazing mehmuh letah ze hapaw cawngsaw maw kaa cang takhah ming vytei tah aa chiachaw thluidangnah lungthing tah aa ma hni. 3 Taico, kaa thawngchawbia heh bakhu a cang hmai tah a lyde leimeipaw sahlo aa caw suipaw tah bakhu a cangpaw a cang. 4 Khazing hmuisang a cangpaw Khri a rungnawnah kong thawngchawbia a khainah hmuh khy ly rua pawtah zingtu a cang lypaw sahlo aa thinglung meh khah ma khazaw chahlynah khazing tahei a cosah he. 5 Phung kaa reipaw heh kaaning kaa kong cang be, canghrasala kaa thawngchaw cawh Zisu Khri cawh Abui a cang taheh cang ka, Zisu rawng tah kaaning cawh naa sae ka cang he peh. 6 Zemaw tah pawco, Khazing tah, “Khainah khah muinah chung letah khai seh,”✡ tatah a tah. Atoheh ma khainah cawh Khazing tah kaa thinglung letah a khaisah. A rungnawnah khainah cawh Zisu Khri hme letah kaa hni khy nápawtah a cang.\n7 Canghrasala, ma chosung pacungnah a cangpaw kaaning kaa pung cawh khuichy a neh teipaw alui beirua hratah a cang. Ma taco hmingtuakhynah hmuisui cawh Khazing taitah cang ka, kaaning taitah cang be tahpaw khah a langsah. 8 Kaaning cawh a kawkehnah tah ria cang peh ka, canghrasala mang bei peh. Luri hnahnawh tah kaa ung, canghrasala kaa hnabei dong be. 9 Hreh ka cang peh, canghrasala Khazing tah ma seisai be. Phong dai tah kaa ung, canghrasala a rorang bei peh. 10 Taithuiná tah Zisu thihnah cawh kaa pung tah kaa hrawng paria thlang peh, ma pawsui co Zisu hringnah cawh kaa pung cung letah a lang hrá a. 11 Zemaw tah pawco a thi thaipaw kaa pung cung lehei Zisu hringnah palang a cang nápawtah kaaning a hring ning thlangpaw sahlo cawh Zisu a zuitu kaa cang cawtah thihnah khatah ka tong daimang paria thlang peh. 12 Ma tei a cang cawtah thihnah cawh kaaning letah rai hre ka, canghrasala naaning naa cawtah hringnah a chuasah.\n13 Capathai tah, “Ka zing cawtah ka rei,”✡ tatah a tah. Ma hapaw zingnah thinglung co kaaning zong zing hrah peh ka, kaa reipaw a cang. 14 Zisu khah thihnah taitah a pathopaw Khazing tah kaaning zong Zisu khatah ma pathó ka, a hmekaw letah naaning khatah a ma chuakhui a, takhah kaa hni cawtah a cang. 15 Ma vytei heh naaning naa cawtah a cang. Ma pawsui co cawngsaw a hlu vy lo leimei cung letah a tlungpaw ningdonah taco Khazing rungnawnah caw tei a lawngbia a hlainah cawh a laihlui sá a.\n16 Macawtaco kaaning cawh kaa hnabei dong be. Kaa cawngsaw cangnah cawh alailang co tlungpasawh leimei hmai peh seh la, kaa chunglang co ningkheh khy ningkhé tah patha lo leimei ka cang peh. 17 Zecawtamaw tatah sungkheh tei taithuinah a cawngtei kaa ingpaw tahei chaizaw rungnawnah kaa cawtah chuasah ka, zekhatahmai tawching khypaw cang be. 18 Macawtaco hmuh khypaw khah ming be ca peh ka, hmuh khy lypaw khah kaa ming hri. Zecawtamaw tatah hmuh khypaw cawh sungkheh caw long cang ka, hmuh khy lypaw cawh chaizaw cawtah a cang.\n✡ 4:6 Atho 1:3 ✡ 4:13 Hlaw 116:10


Iralrin Awk: Kawl Rammi Nu Muidawh Minung 20 Bak An Boss Le Hna Nih An Zuarmi Hna Cu An Chanh Khawh Hna — Salai Ephraim Thawngpang\nIralrin Awk: Kawl Rammi Nu Muidawh Minung 20 Bak An Boss Le Hna Nih An Zuarmi Hna Cu An Chanh Khawh Hna\nKan chim cia bantuk in Kawl ram cozah t’hatlo ruangah kawl ram mi cu hmun kip ka kip ah misal va t’uan dingah le mi duhlo mi a t’uantu ding ah kan vanvai cio bantuk in Kawl ram Ngaknu mui dawh minung 20 hna zong hi Kawl ram in Malaysia lei ah rian t’uan dingin a kal mi hna cu Thailand ramri a si mi Sadawng District an phanh ah an Boss le hna nih Ngaknu minung 20 hna cu ningcanglo in an taksa an zuar ter hna.\nCun,Kawl ram lengdawh minung 20 hna lak ah hin ngakchia zong an itel i an tutan ah an chanh khawh mi hna zong hi an Boss le hna nih Sadawng District,Songkhala khua ah an zuar hna i,an i zuar dih paoh in an Boss le hna nih cun kudawng(inn khan)pakhat chungah an dih lak in an erh tawn hna.cu inn khan chung an erh nak hna ah cun ngakchia cu an t’ap i cu ngakchia an t’ah thawng cu khualak a chawk mi hna nih an theih tik ah Thailand palik pawl hna sin ah an chim.\nCu tik ah Thailand palik pawl hna nih a thli in biatak tein dothlatnak an tuah peng.asinain zei hmanh hmuh mi le theih mi ngaingai an nei kho loh.khuami hna nih le a caan ah puitling t’ah thawng ngakchia t’ah thawng hna cu an theih lengmang fawn ti a si tik ah.Thailang pali pawl hna nih cun t’ah-aw an theih nak inn pi le vel chum vialte an zoh tik ah inn lianpi chung inn khan_kudawng) pakhat chungah cun an dihlak in minung pa 20 bak an rak erh hna cu an hmuh i an chanh khawh hna tiah an chim.\nAn chiah nak hna inn khan chungah cun (ceu)a pelpawi te hmanh a um lo i mui padap lak bak ah ti-rawl lo in an rak erh hna.an dih lak ah minung pa 20 an si i ngakchia deuh minung 5 le puitling pa a si mi 9 le Ngaknu minung 6 hna an si.mah minung 20 hna nih an chim ningah cun an Boss le hna nih Malaysia lei ah kuat dingin an kan ti ruangah hi ti bantuk thil kan cungah a phanh nak hi a si tiah an chim.a mah belte hi tibantuk in a tuahtu an Boss le hna cu pakhat hmanh an tlai kho hna lo i Songkhala palik officer nih cun tleih khawh nak dingin biatak tein rian kan t’uan cuahmah tiah a chim.\nTagged Iralrin Awk: Kawl Rammi Nu Muidawh Minung 20 Bak An Boss Le Hna Nih An Zuarmi Hna Cu An Chanh Khawh Hna\nKawl Ram Chungah Dirhmi Khrihfa Bu UPC, CJC, Believer, The Church, AG Buu Pawl Hna Hi Phungning Lo In Dirhmi Maw An Si? →\n← Lushei/Mizo Ram Ah Chin Ralzam A Dormi Zei Maw Zat Hna Cu Chin Ram Ah Kirter Cuahmah Cang Hna


Bruce Lee He Lawh A Duh Caah Nikhat Ah Suimilam Pa (4) Chung Bak A Cinh Peng Ve – ZINGHMUH NEWS\nBruce Lee He Lawh A Duh Caah Nikhat Ah Suimilam Pa (4) Chung Bak A Cinh Peng Ve\nFebruary 12, 2019 February 14, 2019 by David\nJapan ram Naya timi khua ah a ummi Ryusei Imai timi hngakchia pate hi a tu ah cun kumriat a hung luan ve cang i Kung Fu lei a thiam khawh ning hi cu khuaruahhar lei bak si ko. Mah hngakchia pate Ryusei timi nih hin tinhmi pakhat a neih i mah cu zei dang si loin vawlei cung ah Kung Fu a rak thiam bik le a tthawng bik tiah an rak timi tleicia Bruce Lee bantuk chuah ding hi si.\nKum nga a rak si lio ah hin a luan ciami kum 1972 lio ah a rak chuakmi ‘Game of Death’ timi Bruce Lee lem cannak video a zoh hnu in Bruce Lee bantuk si ding hi a hruh bak in aa hruh pi ve. Mah video a zoh hnu ah cun Ryusei nih hringtu nu le pa hna sin ah Nunchaku (mi tuk nak ah hmanmi) cawk a rak hauh hna.\nA nu le pa nih Nunchaku an cawk piak hnu cun Game of Death timi video chungah Bruce Lee nih a hman ning le mi a tuknak hna cu ttha tein aa zoh dih hnu ah Bruce Lee bantuk deng bak cun a tuah khawh ve. Cun a pumrua zong hi Brue Lee bantuk in a hakmi pum a si khawhnak ding caah a zuam chih i mah ti cun Ryusei cu social media cungah a hung laar ngai.\nKumthum chung biatak tein aa zuam hnu ah a tu ah cun England, American le vawlei cung minthang ram cheukhat hna nih an tuahmi show puai zongah a hun i tel ve kho cang i Australia ram ah min thang taktak a simi Little Big Shots timi program tiang ah aa tel kho ve cang, a si nain Ryusei nih aa tinh bikmi Bruce Lee bantuk si a duhnak cu thlau lo tein nikhat ah suimilam pali chung bak a cinh peng ve.\nRyusei hringtu a pa nih cun ka fa pa hi Bruce Lee muicawl pawl a zohnak in Bruce Lee a uar lengah a mi tthuat ning zong hi a uar tuk i Bruce Lee nawl cawng in a tuah lengmang hnu ah show puai te hna i aa hun tel khawh vemi cungah hin aa lawm ngai ko rua tiah a chim.\nRyusei hi a bacefook cung zongah hawikon tingthum leng bak a nei ve cangmi si i Instagram cung zongah follwer tam taktak a nei fawn. Cu lawng hmanh si loin a mah pumpak Youtube channel zong a tuah rih fawn i zarhkhat ah video file pali tal cu a thlah peng ve, mah ti video a thlahnak thawngin a phaisa hmuhmi zong tam ngai ve cang.\nCELEBRITY, HOME February 12, 2019 February 14, 2019 by David


MFOC Ngaktah Zohkhenhnak Nih Kum 25 Tlinnak Silver Jubillee Ni 6 Chung An Tuah Lai\nSalai Elvis| 2017 October 5| Thantlang khuachung hrambunh Rev. J No Mang ngaktah zohkhenhnak Mission For Orphans and Captives (MFOC) kum 25 tlinnak Silver Jubillee cu a ralai mi Novenber 20 in 26 tiang niruk chung ngaktah dum ah hlunghlai ngai in tuah an timh tiah thawng kan theih.\nKhi ni ah ram chung in hlasak thiam minung 30 tluk le Laimi ramleng um thawngtha chim thiam zong sawm an si i ram leng lei in khua 70 tluk sawm an si tiah theih a si.\n“Hi puai kan tuah timh mi ah hin Hlasak thiam ram chung in minung 30 sawm an si cang. Lai mi ram leng um thawngtha chim thiam zong kan sawm lio hna a si i a tutiang ah minung 3 an si kho cang. Hla sakthiam deuh kan sawm mi hna hi Pathian lei ah aa pe mi le thawngtha nun ngei mi lawngte an si. Hi puai tuah nak ding caah a dih ding sing 100 cu suai chung a si. Pathian nih a khan te ko lai tiah zumhnak nganpi\nhe kan tinh chungmi a si. Khi ni ah Kum 25 tlinnak Magazine le Hlasak thiam sawmmi hna chungin an sak mi zong tapphel in chuah kan i tim” tiah Rev. J No Mang nih TCP ah a chim\n2001 ah khan Tin Jubillee tuah a rak si cang i khual he lai he minung thong 10 reng lo an rak i tel kho. Atu tan Silver Jubillee tuah timh mi cu mah lio nak in awl zaang deuh le minung tlawm deuh in tuah a timh.\nMFOC ngaktah zohkhenhnak cu 1993 kum in rak dirh mi a si i tu lioah Thantlang ah minung 38, Kalay Myo ah minung 15 le Yangon ah minung 17 ngaktah an zohkhenh lio hna a si tiah theih a si.+++


Pathian Hawi Si Khawhning (Jeim 2:23)\nREL KA DUH Abbey Abkhaz Holh Abui Acholi Holh Africa Holh Aja Akha Holh Albania Holh Altai Holh Alur American Kut Holh Amharic Holh Angolan Sign Language Arab Holh Argentina Kut Holh Armenia Holh Armenia Holh (Nitlaklei) Ateso Holh Attié Aymara Holh Azerbaijan Holh Azerbaijan Holh (Cyrillic Cafang Hmanmi) Bashkir Holh Bassa (Liberia) Bassa Holh (Cameroon) Batak (Karo) Batak (Simalungun) Batak (Toba) Belize Kriol Bete Holh Biak Bicol Holh Bislama Holh Bolivia Kut Holh Boulou Holh Cambodia Holh Cebuano Holh Changana (Mozambique) Changana (Zimbabwe) Chavacano Chichewa Holh Chiga Chin (Hakha) Chinese Cantonese (Simplified) Chitonga (Zimbabwe) Chitonga Holh Chitumbuka Holh Chiyao Holh Chokwe Holh Chol Holh Chopi Chuabo Holh Chuvash Holh Cibemba Holh Cinamwanga Holh Cinyanja Holh Citonga Holh Colombia Kut Holh Cuban Sign Language Czech Holh Czech Kut Holh Damara Dangme Holh Dayak Ngaju Denmark Holh Douala Holh Dusun Dutch Holh Efik Holh Emberá (Catío) Estonia Holh Ewe Holh Fante Fiji Holh Finland Holh Finland Kut Holh Fon Holh France Holh Futunian Holh Ga Holh Germany Holh Gitonga Gokana Holh Grik Holh Guadeloupean Creole Guarani Holh Guarani Holh (Bolivia) Guerze Guianese Creole Gun Holh Guéré Haiti Creole Holh Hausa Holh Herero Holh Hiligaynon Holh Hindi Holh Hungary Holh Hunsrik Iban Holh Ibanag Ibinda Holh Igbo Holh Iloko Holh Indian Sign Language Indonesia Holh Indonesia Kut Holh Ireland Holh Isoko Holh Italy Holh Italy Kut Holh Ivorian Sign Language Japan Holh Javanese Jula Holh Kabiye Holh Kabuverdianu Kachin Holh Kannada Holh Karen (S'gaw) Kazakh Holh Kazakh Holh (Arabic) Khana Holh Kikamba Holh Kikaonde Holh Kikongo Holh Kikuyu Holh Kiluba Holh Kimbundu Holh Kinande Holh Kinyarwanda Holh Kipende Holh Kirghiz Holh Kiribati Holh Kirundi Holh Kisi Holh Kisii Kisonge Holh Kituba Kongo Holh Korea Holh Kpelle Krio Kurdish Kurmanji Holh Kwangali Holh Kwanyama Holh Kyangonde Lahu Holh Lai Holh (Tiddim) Lai Holh (Zotung) Lamba Holh Lambya Lari Lenje Lhukonzo Holh Lifu Holh Lingala Holh Lithuania Holh Lomwe Holh Luganda Holh Lugbara Holh Lunda Holh Luo Holh Luvale Holh Macua Holh Madagascar Holh Maharashtra Holh Malayalam Holh Malaysia Holh Malaysian Sign Language Malta Holh Mam Holh Mambwe-Lungu Holh Mapudungun Holh Mare Holh Mauritius Creole Holh Maya Holh Mazahua Holh Mbunda Mende Meru Mexico Kut Holh Mirang Holh Mizo Holh Mongolia Holh Moore Holh Myanmar Myanmar Sign Language Nahuatl Holh (Central) Navajo Holh Ndau Holh Ndebele Holh Ndebele Holh (Zimbabwe) Ndonga Holh Nepal Holh Nepali Sign Language Ngabere Holh Ngangela Nias Holh Nigerian Pidgin Niuean Holh Norway Holh Nsenga (Zambia) Nyaneka Holh Nyungwe Nzema Holh Odia Holh Okpe Oromo Holh Ossetian Holh Otetela Holh Pangasinan Holh Pidgin (Cameroon) Pidgin (West Africa) Poland Holh Poland Kut Holh Ponapean Holh Portugal Holh Portugal Holh (Portugal) Portugal Kut Holh Punjabi Holh (Nastaliq) Quebec Kut Holh Quechua Holh (Ancash) Quechua Holh (Ayacucho) Quechua Holh (Bolivia) Quechua Holh (Cuzco) Quichua (Chimborazo) Quichua (Imbabura) Quichua (Pastaza) Quichua (Santiago del Estero) Quichua (Tena) Rapa Nui Holh Rarotongan Holh Reunion Creole Holh Roma Holh (Masidonia) Romania Holh Romania Kut Holh Romany (Eastern Slovakia) Romany (Macedonia) Cyrillic Romany (Northern Greece) Romany (Serbia) Romany (Southern Greece) Ronga Runyankore Holh Russia Holh Rutoro Holh Samoa Holh Sangir Sango Holh Sena Holh Sepedi Holh Sepulana Sesotho (Lesotho) Sesotho (South Africa) Seychelles Creole Holh Shona Holh Sidama Holh Silozi Holh Sinhala Holh Solomon Islands Pidgin Holh Spain Holh Spain Kut Holh Sranantongo Holh Sunda Swahili Holh Swahili Holh (Congo) Swati Holh Sweden Holh Tagalog Holh Tahiti Holh Tajiki Holh Talian Tamil Holh Tandroy Tankarana Holh Tatar Holh Telugu Holh Tetun Dili Thai Holh Thai Kut Holh Tigrinya Holh Tiv Holh Tlapanec Holh Tojolabal Holh Tok Pisin Holh Tonga Holh Tshiluba Holh Tshwa Holh Tsonga Holh Tswana Holh Tuluk Holh (Canton) Tuluk Holh (Chanthar Hmanning) Tuluk Holh (Hlan Hmanning) Tuluk Kut Holh Turkey Holh Tuvalu Holh Twi Holh Uigur Holh (Cyrillic Cafang Hmanmi) Ukraine Holh Umbundu Holh Urdu Holh Urhobo Holh Uruund Holh Uzbek (Roman) Uzbek Holh Valencian Vezo Holh Vietnam Holh Wales Holh Wallisian Holh Waray-Waray Holh Wichi Holh Wolaita Holh Yacouba Yoruba Holh Zande Holh Zulu Holh\nPathian Hawi Zeitindah Na Si Khawh?\n1, 2. Jehovah hawikom cheukhat cu ahote dah an si?\nZEI bantuk minung dah hawikom ah ser na duh? Na duhmi phun an um ko lai. Nan hmuhning, nan duhmi le nan sunsakmi aa lomi pakhatkhat he hawikom si kha na duh ko lai. Na duhmi sining le ziaza a ngeimi he i komh kha na duh ko lai.\n2 Jehovah nih minung cheukhat kha a hawikom si awkah a thim hna. Tahchunhnak ah, Abraham cu Jehovah hawikom pakhat a si. (Isaiah 41:8; Jeim 2:23) David cu Jehovah duhdawt phun a si caah Jehovah nih “ka duhmi phun” a si tiah a ti. (Lamkaltu 13:22) Mah lengah profet Daniel cu Jehovah caah ‘duh a nung tuk.’—Daniel 9:23, NW.\n3. Abraham, David le Daniel cu zeicah Jehovah hawi an si?\n3 Abraham, David le Daniel cu zeitindah Jehovah hawi an hung si? Jehovah nih Abraham kha “ka nawl na ngaih caah a si” tiah a ti. (Genesis 22:18) Jehovah cu toidor tein a nawl a ngaimi hna i an hawikom a hung si. Miphun pakhat hmanh a hawikom an hung si kho. Jehovah nih Israel mi kha hitin a ti hna: “Ka bia nan ngaih ahcun nan Pathian ka si lai i ka mi nan si lai.” (Jeremiah 7:23) Cucaah Jehovah hawikom si na duh taktak ahcun a nawl na ngaih a hau.\nJehovah nih A Hawile kha a Huhphenh hna\n4, 5. Jehovah nih a hawile kha zeitindah a huhphenh hna?\n4 Jehovah nih “amahlei i an lung soisel awk a um lomi hna cungah a ṭhawnnak” langhter awkah caanṭha a kawl tiah Baibal nih a ti. (2 Chanrelnak 16:9) Jehovah nih Salm 32:8 ah a hawile kha hitin bia a kamh hna: “Na zulh awk hnga lam kha kaan hmuhsak lai, kaan cawnpiak lai i lungthin kaan cheuh lai.”\n5 Satan nih Jehovah he hawikom kan sinak in ngolter a kan duh. Asinain Jehovah nih huhphenh a kan duh. (Salm 55:22 rel.) Jehovah hawikom a simi nih kan lungthin dihlak in Jehovah kan biak. A harmi thil sining hmanhah a cungah zumhawktlak tein kan um. Kannih zong Salm caṭialtu pa bantuk zumhnak kan ngei ve. Jehovah kong he aa tlaiin hitin a ṭial: “Amah cu keimah he naihte ah a um i zeihmanh nih an ka hnin kho lo.” (Salm 16:8; 63:8) Jehovah hawikom kan si ti nakhnga lo Satan nih zeitindah aa zuam?\n6. Satan nih minung kha zeitindah sual a puh hna?\n6 Satan nih Jehovah kha a zuamcawh i lihchim a puh. Adam le Evi kha anmah tein a hmaan, hmaan lo kongah biakhiahnak nawl a pek hna lo caah Pathian cu a ding lo ti phun in a chim. Mah kong kha Ṭhen 11nak ah kan rak cawn cang. Satan nih Pathian hawi si a duhmi minung zong sual a puh hna ti kha Job Baibal cauk nih a langhter. Mi nih Pathian an biakmi cu an dawt ruangah si loin Pathian sinin an hmuhmi thil ruangah a si tiah Satan nih a ti. Cun mikip kha Pathian doh awkah ka tuah khawh hna ti hmanhin a ti. Job sinin zeidah kan cawn khawh i Jehovah nih zeitindah a huhphenh ti kha zohhmanh u sih.\n7, 8. (a) Job he aa tlaiin Jehovah nih zeitindah a hmuh? (b) Satan nih Job lungput he aa tlaiin zeitindah a rak chim?\n7 Job cu ahodah a si? Job cu a luancia kum 3,600 hrawngah a rak nungmi miṭha a si. Jehovah nih mah lio caan ah vawleicung ah amah bantuk minung an um lo tiah a rak ti. Job nih Pathian kha a ṭih i thilṭhalo kha a huat. (Job 1:8) Job cu Jehovah hawikom taktak a rak si.\n8 Job nih mahca ṭhatnak ruangah Pathian a biakmi a si tiah Satan nih a ti. Satan nih Jehovah kha hitin a ti: “Amah [Job] le a inn le a ngeihmi vialte cu hau in na kulh hna lo maw? Nangmah nih a kut rianṭuannak cu thluachuah na pek i ram chungah hin a ngeihmi thil cu an karh. Sihmanhsehlaw atu cu na kut hei chuah law a ngeihmi thil vialte khi tawng tuah ngat, na hmai hrimhrim ah aan volhpamh ko lai.”—Job 1:10, 11.\n9. Jehovah nih Satan kha zei tuahnak nawl dah a pek?\n9 Jehovah nih thiṭha a pek caah pei Job nih a biakmi a si ko cu tiah Satan nih a ti. Mah lengah Job nih Jehovah a biak ti nakhnga lo ka tuah khawh ti zongin a ti. Satan ruahnak le Jehovah ruahnak cu aa lo, lo nain Job nih Pathian a daw taktak maw, daw taktak lo ti hneksaknak nawl kha Jehovah nih Satan a pek.\nSatan nih Job kha a Hneksak\n10. Satan nih Job kha zeitindah a hneksak, Job nih zeitindah a lehrulh?\n10 Satan nih Job ngeihmi saṭil vialte kha a fir asiloah a hrawh dih. Cun a salle tam deuh kha a thahpiak hna. Job cu zeizong vialte a sung dih. Mah lengah thlichia ruangah a fale pahra cu an thi. Asinain Job cu Jehovah cungah zumhawktlak tein a um. “Hi vialte ah hin Job nih sualnak a tuah lo i Pathian cu a mawhchiat lo.”—Job 1:12-19, 22.\nJob cu a zumhfehnak ruangah Jehovah nih thluachuah a pek\n11. (a) Satan nih Job cungah zeidah a tuah rih? (b) Job nih zeitindah a lehrulh?\n11 Satan cu a lung a dong lo. Hitin a chimnak thawngin Pathian kha a zuamcawh: “A ruh le a sa kha tawng tuah hna ngat, na hmai hrimhrim ah aan volhpamh ko lai.” Cucaah Satan nih Job kha a fakmi hma a inter. (Job 2:5, 7) Asinain Job cu Jehovah cungah zumhawktlak tein a um ṭhiamṭhiam ko. Hitin a ti: ‘Ka thih tiang ka zumhfehnak cu ka hlaw lai lo.’—Job 27:5, NW.\n12. Satan mi lihchim a si kha Job nih zeitindah a langhter?\n12 Job nih Satan zuamcawhnak asiloah harnak a innak a ruang he aa tlaiin zeihmanh a hngal lo. A tonmi harnak hna cu Pathian ruangah a si tiah a ruah. (Job 6:4; 16:11-14) Cutin a ruah ko bu hmanhin Jehovah cungah zumhfek tein a um zungzal. Atu cu lunghrin awk a um ti lo. Job cu mahca ṭhatnak a kawlmi a si lo. Pathian a dawt caah Pathian hawi a si. Satan zuamcawhnak hna cu lihbia lawng te an si.\n13. Job a zumhfeknak i a phichuak cu zeidah a si?\n13 Job nih vancung ah a cangmi kong kha a hngal lo nain Pathian cungah zumhawktlak tein a um i Satan miṭhalo a si kha a langhter. Cucaah Jehovah nih Job kha a zumhfehnak ruangah thluachuah a pek.—Job 42:12-17.\nSatan Nih Aan Zuamcawhning\n14, 15. Mi vialte kha Satan nih zeitindah a kan zuamcawh?\n14 Job kong in a biapimi thil na cawn khawh. Tuchan zongah Jehovah kan biakmi cu mahca ṭhatnak hmuh an duh ruangah a si tiah Satan nih a ti. Job 2:4 ah Satan nih hitin a chim: “Mi nih cun a ngeihmi vialte cu a nunnak caah cun a sian ko lai.” Cucaah Satan nih Job lawng si loin mi vialte kha mahca ṭhatnak a kawlmi in sual a kan puh. Job a thih hnu, kum tampi hnuah Satan nih Jehovah kha a zuamcawh peng rih i a salle zong sual a puh peng rih hna. Tahchunhnak ah, Phungthlukbia 27:11 ah hitin kan hmuh: “Ka fapa, fim law ka lung ka lawmhter tuah, cuticun a ka soitu [asiloah thangchiattu] kha ka leh khawh hna lai.”\n15 Jehovah nawlngaih awk le a hawikom si awkah naa thim khawh i Satan mi lihchim a si kha na langhter khawh. Pathian hawikom si awkah na nunnak ah thlennak nganpi tuah a hauh hmanhah mah cu na tuah khawhmi lakah a ṭha bikmi biakhiahnak a si. Mah biakhiahnak cu a biapi tuk. Buaibainak na ngeih tikah Jehovah cungah zumhawktlak tein na um lai lo tiah Satan nih a ti. Pathian cungah zumhawktlak tein kan um nakhnga lo a kan hlen. Zeitin in dah?\n16. (a) Jehovah sinin pialter awkah Satan nih zei lam hna dah a hman? (b) Jehovah na biak ti nakhnga lo Khuachia nih zeitindah aa zuam?\n16 Satan nih minung kha Pathian sinin pialter awkah lam tampi a hman. Anih cu “seh awk kawl ah chiandeih bangin a vak cuahmah ko.” (1 Piter 5:8) Baibal na hlathlai i na hngalhmi ningin nun naa zuammi kha hawikom, rualchan asiloah midang nih an in ralchanh tikah na khuaruahhar hlah. * (Johan 15:19, 20) Mah lengah Satan nih “ceunak vancungmi bantuk aa siter khawh.” Cucaah Jehovah nawl kan ngaih nakhnga lo hlen aa zuam. (2 Korin 11:14) Pathian sinin kan pial nakhnga Satan nih a hmanmi a dang lamkhat cu Pathian biak awkah kaa tlak lo timi ruahnak kha a si.—Phungthlukbia 24:10.\nJehovah Nawlbia Zul\n17. Zeicah Jehovah nawl kan ngaih?\n17 Jehovah nawl kan ngaih tikah Satan mi lihchim a si kha kan langhter. Nawlngaih awkah zeinihdah a kan bawmh lai? Baibal nih hitin a ti: “BAWIPA na Pathian cu na lung vialte le na ruahnak vialte le na ṭhawnnak vialte in na dawt lai.” (Deuteronomi 6:5) Jehovah kan dawt caah a nawl kan ngaih. Jehovah kan dawtnak a ṭhan deuhdeuh tikah a duhnak tuah kha kan duh deuhdeuh ve lai. Lamkaltu Johan nih hitin a ṭial: “Pathian kan dawt ti cu a nawl kan zul tinak a si ko. Cun a nawlbia cu kan caah a har tuk lo.”—1 Johan 5:3.\n18, 19. (a) Jehovah nih a palh tiah a timi thil cheukhat cu zei hna dah an si? (b) Kan tuah khawh lomi thil Jehovah nih a kan hal lo ti kha zeitindah kan hngalh?\n18 Jehovah nih a palh tiah a kan chimhmi thil cheukhat cu zei hna dah an si? Mah he aa tlaiin “ Jehovah Nih A Huatmi Kha Hua” timi rinli kulh ah zoh. Mah lak i thil cheukhat cu a ṭhalomi an lo theng men lai lo. Asinain Baibal caang hna na rel tik le ṭha tein na ruah tikah Jehovah nawlbia zulh cu fim a si ti kha na hngalhthiam lai. Na nunnak ah thlennak cheukhat tuah a hau tiah na ruah men lai. Cutin tuah cu a caan ah a har men ko lai nain Pathian hawi sinak nih daihnak le nuamhnak aan hmuhter lai. (Isaiah 48:17, 18) Mah thlennak hna cu kan tuah khawh ko ti kha zeitindah kan hngalh khawh?\n19 Jehovah nih kan tuah khawhmi lengin a kan hal bal lo. (Deuteronomi 30:11-14) Kan hawikom taktak a simi Jehovah nih kanmah le kanmah kan i hngalhmi nakin ṭha deuh in a kan hngalh. Kan thazaang le kan derthawmnak hna kha a hngalh. (Salm 103:14) Lamkaltu Paul nih hitin tha a kan pek: “Pathian nih a biakamnak cu a zulh ko lai i nan in khawh leng tiangin tukforhnak cu nan cungah a tlunter lai lo. Tukforhnak nan in tikah in khawhnak thazaang aan pek hna lai i chuah khawhnak lam zong aan serpiak hna lai.” (1 Korin 10:13) A hmaanmi thil kan tuah khawh nakhnga a herhmi thazaang Jehovah nih a kan pek lai ti kha kan zumh khawh. A harmi thil sining hna inkhawh awkah Jehovah nih ‘thil ti khawhnak ṭhawnnak’ a kan pek lai. (2 Korin 4:7, NW) Paul nih hneksaknak tampi a in hnuah hitin a rak chim khawh: “Khrih nih ṭhawnnak a ka pekmi thawngin zeithil hmanh hung chuak hna sehlaw ka ton khawh ko hna.”—Filipi 4:13.\nPathian Duhmi Thil Duh ve awkah Cawng\n20. Pathian duhmi zei ziaza hna dah kan ngeih awk a si, zeicah?\n20 Jehovah hawi si kan duh ahcun Jehovah a huatmi thil huatnak lawngin a za lo. A duhmi thil zong kan duh ve a hau. (Rom 12:9) Mah kong kha Salm 15:1-5 nih a langhter. (Rel.) Jehovah hawile nih Jehovah a sining hna kha an i zohchunh i “dawtnak, lawmhnak, daihnak, lungsaunak, zaangfahnak, ṭhatnak, zumhawktlakmi sinak, toidornak le mahle mah i tei khawhnak” hna an langhter.—Galati 5:22, 23.\n21. Pathian duhmi ziaza pawl langhter awkah zeitindah na cawn khawh?\n21 Mah sining hna langhter awkah zeitindah na cawn khawh? Baibal hmaan tein relnak le hlathlainak thawngin Jehovah duhmi thil hna hngalh awkah na cawn a hau. (Isaiah 30:20, 21) Cutin na tuah tikah Jehovah na dawtnak cu a ṭhang deuhdeuh lai i a nawl ngaih kha na duh deuhdeuh lai.\n22. Jehovah bia na ngaih ahcun zei ṭhatnak dah na hmuh lai?\n22 Na nunnak ah tuah a herhmi thlennak kha thilhlun i phoih i thilthar i hruk he tahchunh khawh a si. Baibal nih ‘mihlun i phoih in mithar i hruk’ awkah a kan forh. (Kolose 3:9, 10) Jehovah nawlngaih in thlennak tuah cu a fawi lai lo nain Jehovah nih “laksawng” kaan pek hna lai tiah bia a kan kamh. (Salm 19:11) Cucaah Jehovah nawlngaih awkah i thim law Satan mi lihchim a si kha langhter. Hmailei hmuh laimi laksawng ruangah si loin mahzawn ruat lo dawtnak ruangah Jehovah kha bia. Mah tikah Pathian hawikom taktak na hung si lai.\n^ cat. 16 Baibal na hlathlaimi ngolter awkah aa zuammi hna kha Satan nih a uk hna tinak a si lo. Asinain Satan cu “hi vawlei khuazing” a si i ‘vawlei cu amah kut tangah a um.’ Cucaah Jehovah na biaknak in ngolter awkah mi cheukhat an i zuammi cu khuaruahhar awk a si lo.—2 Korin 4:4; 1 Johan 5:19.\nJEHOVAH NIH A HUATMI KHA HUA\nNu le pa sualnak\nLevitikas 20:10, 13, 15, 16; Rom 1:24, 26, 27, 32; 1 Korin 6:9, 10\nDeuteronomi 18:9-13; 1 Korin 10:21, 22; Galati 5:20, 21\n1 Korin 10:14\n1 Korin 5:11\nLevitikas 6:2, 4; Efesa 4:28\nPhungthlukbia 6:16, 19; Kolose 3:9; Biathlam 22:15\nSalm 11:5; Phungthlukbia 22:24, 25; Malakhi 2:16; Galati 5:20, 21\nAa dawhcah lomi bia\nLevitikas 19:16; Efesa 5:4; Kolose 3:8\nThi ningcang loin hmannak\nGenesis 9:4; Lamkaltu 15:20, 28, 29\nChungkhar zohkhenh duhlonak\nRaltuknak asiloah ramkhel lei ah i telnak\nIsaiah 2:4; Johan 6:15; 17:16\nKuakzuknak le ritnak sii hmannak\nMarka 15:23; 2 Korin 7:1\nBIATAK 1: JEHOVAH HAWILE NIH A NAWL AN NGAIH\n“Ka bia nan ngaih ahcun nan Pathian ka si lai i ka mi nan si lai.”—Jeremiah 7:23\nPathian hawikom si khawh a si maw?\nGenesis 22:18; Jeim 2:23\nAbraham nih Pathian bia a ngaih i a zumh caah anih cu Jehovah hawi a hung si.\n2 Chanrelnak 16:9\nJehovah nih a nawl a ngaimi kha a bawmh hna lai.\nSalm 25:14; 32:8\nJehovah nih a hawile kha khuaruah khawhnak a pek hna.\nJehovah nih a hawile kha a bawmh hna lai.\nBIATAK 2: JOB CU PATHIAN HAWI A SI I ZUMHFEK TEIN A UM ZUNGZAL\n“Hi vialte ah hin Job nih sualnak a tuah lo i Pathian cu a mawhchiat lo.”—Job 1:22\nSatan nih Job kha zeitindah a hneksak, Job nih zeitindah a lehrulh?\nSatan nih Job cu mahca ṭhatnak a kawlmi a si i Pathian a daw lo tiah a ti.\nJehovah nih Job ngeihmi thil vialte lak awkah Satan kha a awnh i Satan nih Job cungah a fak tukmi hma hmanh a tlunter.\nJob nih sifah harnak tampi a tonnak a ruang kha a hngal lo nain zumhfek tein a um.\nBIATAK 3: SATAN NIH JEHOVAH SININ NA PIAL NAKHNGA AA ZUAM\n“Mi nih cun a ngeihmi vialte cu a nunnak caah cun a sian ko lai ta.”—Job 2:4\nSatan nih Jehovah he kan i pehtlaihnak a rawh nakhnga zeitindah aa zuam?\n2 Korin 11:14\nSatan nih Jehovah nawl kan ngaih nakhnga lo a kan hlen.\nJehovah biak awkah kan i tlak lo tiah ruahter awkah aa zuam.\nSatan nih a kan hrem.\nJehovah nawlngaih awk le a hawi si awkah i thim. Mah nih Satan mi lihchim a si kha a langhter lai.\nBIATAK 4: JEHOVAH KHA KAN DAWT CAAH A NAWL KAN NGAIH\n“Pathian kan dawt ti cu a nawl kan zul tinak a si ko.” —1 Johan 5:3\nZeitindah Jehovah hawi na hung si khawh?\nPathian na dawtnak kha langhter. Mah nih a nawlngaih awkah aan bawmh lai.\nJehovah nawl ngai law ṭhatnak na hmu zungzal lai.\nJehovah nih kan tuah khawh lomi thil kha zeitikhmanh ah a kan hal lo ti kha zum.\nA hmaanmi thil kha tuah law Jehovah nih na herhmi thazaang aan pek lai.


Hakha Christian Minister Fellowship Nih Camp Victoria Ah Workshop An ngei – THE CHINLAND POST\nHakha Christian Minister Fellowship Nih Camp Victoria Ah Workshop An ngei\nHCMF UCCF Camp Tlawn by Rev. Paw Luh\nSalai Bawi Lian Sang| TCP-Kalay| November 17, 2020| United Chin Christian Fellowship (UCCF) sawmnak in Hakha Christian Minister Fellowship (HCMF) chungtel pastor (35) le khrihfabu hruaitu upa(5) telh in minung(40) nih “Workshop on Nation Building & National Security” cu November 11-13,2020 CNF- Camp Victoria ah an tuah nak kong cu CACC AGS. Rev. Paw Luh sin in thawng kan theih.\n“UCCF sawmnak in HCMF hruaimi dihlak Pastor minung (40) kan si. CACC in Pastor (4) kan i tel kho. Nation Building kong ah Dr. Lian Hmung Zakhong, National Security kong ah Dr. Sui Khar, NCA he pehtlai mi Peace kong ah Pu Thla Hei (GS-CNF) le Nuhrin covo kong ah CHRO lei in Zauk Ling nih cawnpiaknak an ngei.Pastor kan si caah Bible le Pathian kong lawng kan ruat/chim tam i a tu bantuk Ram le Miphun kong ah cawnnak kan ngei mi le CNF camp ah ton in workshop kan tuah hi a voikhatnak a si i a tha tuk. Cun CNF nih ramkhel party kong ah si lo in Miphun (Chin Nationalism) kong ah kan kal pi uh kan ti hna” tiah AGS Rev. Paw Luh nih TCP ah a chim.\nRev. Dr. Za That, Rev. Dr. H. Siang Kung le HCMF Secretary Rev. Dr. S. Lian Hup Ling hna nih Bible mit in ramkhel lei biaroling an ruah hna. Hmailei zong ah hmundang/ pengkip pastor hna he ton biaruahnak zong pehzulh tuah an i tim tiah thawng theih a si.\nTulio CNF camp ah Pastor a tuan lio mi cu Rev. Tluang Hre a si. Secretary Pu Solomon Thang Ding hna an si.\nPrevious Hakha Peng Ah Covid-19 Zawtnak Ngei 10 Chung In 9 Nih Damnak An Hmuh\nNext Minister U Soe Htet Camp Victoria Atlawngnak Pu Ni Lian Sang hmuhtonmi


Hakha Timit Tilaknak Cu Kum-6 Chung Tiang An Lim Kho Rih Loh Falam Laiva Tilaknak Cu Kum-2 Chungah Pa-2an Dih Manh Cang – Chin World News Evening\nBy MC Biklian: Hakha Timit Tilaknak Cu Kum-6 Chung Tiang An Lim Kho Rih Loh.Falam Laiva Tilaknak Cu Kum-2 Chungah Pa-2an Dih Manh Cang.( Hi Timit Dam tuahnak ah hin MMKyats-13.7 Billions an hmang. Zeiruangah an dih kho lo!Eihmuar nak a thupmi a um maw?\nKum 2010 President U.Theinsein hruaimi USDP Cozah lio i Chin State CM. U Hungngai chanah khan, Hakha Mipi cawmtu dingah Timit tilaknak cu Kum-2014-2015 Budget ah khan MMK-8.8 Billions hmang dingin Sanctions tuah arak si cang. 2015 ah CM Pu. Lian Luai hruaimi NLD Cozah nih an pelhzulh i, MMK-8.8 Billions nih a deih ti loh an ti ca’ah, Kum 2017-18 budget ah 2.9 Billions an halchap tha’n i an pelhzulh rih.\nCu hnu Kum-3 chung Kawl Company pawl he an tuan tha’n i zeitihmanhin an dih khawh lo ca’ah, tu Kum 2020-21 Budget May thla Ni-4 ah khan MMK-2.00 Billions bak Cozah Speaker Pu. Zo Bawi nih State Parliament House ah a hal chap tha’n rih ca’ah Huose chungah MP Pu. Aung Lian le MP cheukhat zongnih, cu zet zet Poisa an hmang hnu ah tuchun nitiangin an lim kho rih lomi cu fakpi in NLD Cozah cu an mawh chiat hna. Tuchun nitiangin Poisa an hma’n cangmi hi MMKyats-13.7 Billions hlei asi cang.\nFalam nih Laiva tilaknak hi 2018-2019 budget- MMKyats-3. 4 Billions(3462 Millions) in an thawk i, a deih lo deuh ca’ah,2019-20 Budget-ah MMKyats-3.3 Billions pek tha’n an si hnu ah, tu Kum 2020 April le July 19 ah khan Laiva tilak- nak Phase-1 le Phase-2 cu Pu. Mang Hin Dal, Minister i/c Agri/Livestock/Forests etc. nih a hawn piak cang hna. Hi Laiva tilaknak hi MMK- 7.8 lawng dihin Kum-2 le cheu chungah an lim khawh diam. Hi Laiva tilaknak nih hin Falam khua dihlak dinti Gallon ting-3 in ting-8 tiang a pek khawh dih cang hna lai.\nCuca’ah, zei tin dah Falam khua nih Kum-2 le cheu chungah MMKyats-7.8 Billions in Laiva tilaknak an dih khawh ko na bu’in kan nih Hakha Khuapi tunih hin MMKyats-13.7 Billions hmangin,Kum-6 leng tuchun nitiang kan lim khawh lonak a sullam asi hnga?. Ruah awk tam pi a um cang. Eihmuar nak a um theu lai ti hi ruah lo awk atha ti lo.\nKawl “Thi-Hah Shwe Min” Com.Lt maw, NLD Cozah Ministers/ Officers maw mawh chiah lo awk an tha ti lo. National Anti- Corruption Commission zungah Complain a tuah ngammi kan um rau loh. Chin State kan Budgets pawl hi van zoh ve hmanh uh. Zei tluk in dah kan Eihmuar i Leiba Mipakhat nih tantuk kan nei ti hi a fiang tuk. State Attorney General maw(စာရင်းစစ်ချုပ် ၊နေပြည်တော်) ah tha te’in hlat hlai a herh ngai ngai mi asi cang.\nKUM. HMUHMI( Millions)HMANMI(Million)\n2014-15. 45245.873. 143433.17, 2015-16. 11781.931 130009.62, 2016-17. 1712.532. 132451.53, 2017 18. 142185.37. 155702.08, (April-Sept. 67520.158. 66699.189), 2018-19. 148462.44. 146685.07,2019 20. 164832.13. 164832.13, (Adjustment 171690.53. 171690.53), 2020-21. 185634.49. 185634.49\nData Source : JT.


Thaal ruah a suur hlei lo ca ah Thantlang Peng khuate cheukhat tlanglo tuah mi lungrethei – Hakha Cherry\nThaal ruah a suur hlei lo ca ah Thantlang Peng khuate cheukhat tlanglo tuah mi lungrethei\n2021 April 28 tiang ah thaal ruah voi khat hmanh a suur lo ca ah tlanglo tuah in paw aa cawm mi Thantlang Peng khuate cheukhat lungrethei in an um, tiah kan theih.\n“Nikhua kong cu aho nih kan hngal lo nain kumdang tawn ahcun atu tik ah hin ruahti a tla cang. Facang siseh, kawm (fangvoi) siseh, thlai dangdang zong kan ciinthlak dih tawn caan a si cang. Tukum tu cu ruahpi a suur bak lo ca ah thlai a thlacia he a thla rih lo mi he kan lungrethei ko,” tiah Vailam Tlang khua pakhat in khuami pakhat nih The Hakha Times ah a chim.\nHi kong ah Zahnak Tlang khua pakhat in khuami pakhat nih, “Kanmah khua lawng si loin kannih tlang hi leikuang (neel) a tuah mi hi cheuthum ah cheukhat hrawng lawng an si. Dumhau ngaingai in paw aa cawm mi kan um lo. Tlanglo bak hi kan pawcawmnak a si. Thaal ruah a suur lo tik ah kumpi kum khat chung kan pawcawmnak a vun hnursuan manh tluk khi a si. Lungrethei ngai a si ko. Kan nikhua rengreng hi kumdang nakin a linsa khun mi alo,” tiah The Hakha Times ah a chim.\n“Kannih khua hi ruahpi suur cu kan hngak i zatuak in zatceo deng nih thlai an thlak cang nain a tam-u cu kan thla rih lo. Thlaithlacia mi zong cu vawlei a hak tuk i a khur fel tein cawhpiak i nawh (phum) khawh tung lo ahcun zuuva nih an char fawn. Ruahti tlak a hngak mi nihle zeican suur loin a um lai aa hngalh lo tik ah a tlol (kan tlolh) sual kho ve. Thial lengmang mi tlanglo theo hi zapi zaraan kan pawcawmnak a si fawn i lungrethei kan si ko,” tiah Vanzang Tlang khua pakhat in khuami pakhat nih The Hakha Times ah a chim.\nChinram ah hin thial lengmang mi tlanglo tuah in paw aa cawm mi tam deuh hi Thantlang Peng le Tedim Peng an si, ti a si nain Thantlang Peng hi an tam bik. Thaal ruah a suur rih lo ca ah kumpi kum khat chung an pawcawmnak kong ah lungrethei in an um, tiah kan theih. The Hakha Times Photo SalaiKBLaikhal2010liophoto\nMindat ah a Thimi Myanmar Ralkap Pawl Ruakvuinak an Tuah Caah Kahdohnak a Dai


Facebook Ngeitupa Mark Zukerberg Le A Nupi Prescilla Chan – FIAKFAIROCK\nFacebook Ngeitupa Mark Zukerberg Le A Nupi Prescilla Chan\nFacebook ngeitupa Jewish Mark Zukerberg pa hi dentist a si i, a nupi Prescilla Chan hi child specialist a ttuan mi a si fawn. an nupa hin an pahnih karlakah hin i siknak le remlonak an ngei bal lo i, ani dawtnak hi kum khat vawikhat in an langh ter tawn tiah an chim. a tu i hmanthlak kan hmuh mizongah hin, hmai panh tein an um lio asi i, mipi hmuh dingin, kum thar hnu in an langh ternak asi ti si.\nHi hna nupa nih hin,kum 2015 lio ahkhan fanu duh nungtuk mi Max cu an ngei i, kum 2017 ah khan fanu dang duh nungtuk mi August an ngei tthan ti si. a tu-ah hin an nupa le an fa le pahnih hna he nuam tein US ah an um i, zeimaw caan ah hin Mark nih hin, a chinese Mandarin thiam mi cu a langh ter tawn i ani naum ngai ngai tiah theih an si.\nHi hna nupa ani tawn ning hi maktuk ko.Mark le Priscilla hi harvard University i, bathroom pakhat lengah ani hmu i,cuka thawk cun ani duh i, a um mi an si tiah an chim. zun zun a duh mi hna nih cun line anser i, cu line ah cun an rak dir tti i, cunak cun ani thei i, ani um cawlh ve tiah an chim mi cu asi. Priscilla nih hin, ani um hnu in, specialist asikahwhnak dingah, ca a cawng tthan i, a vapa a rumtuk caah hin mipi nih cun, an uartuk ko tiah theih mi asi. chininternationalnews


Ralhrang Nih Kan Laipa Meithal In An Kah Than Ee - Chin Eleven News\nHakhalay Khuami Pu Sum Lian Thawng SAC Ralhrang nih an Thlah Than; Nizaan (August 12) ah Hakhalay khua kiangkap ah SAC ralhrang nih an tlaihmi fa 2 ngei Pu Sum Lian Thawng cu nihin zinglei ah him tein an thlah tthan, tiah thawng kan theih.\nKahdohnak a chuah lio ah Pu Sum Lian Thawng hi Lo in a tlun lio a si i, SAC ralhrang nih an rak tlaih. Khuami pakhat nih, “Pu Sum Lian Thawng hi mipumrua fate a si. Miping ngai zong a si i, an tlaih lio ah hin a kut hri in an ttem i cuticun Natchawng lei ah an kalpi.\nA sining le a konglam pawl zong SAC ralhrang a chimh hna i ka thlah tthan ko u tiah a nawl lengmang hna hnu ah nihin zinglei ah an thlah tthan,” tiah a chim. Pu Sum Lian Thawng te unau hi ngakttah an si pin ah a fale pahnih le a naule a cawmkengtu fa upa a si caah SAC ralhrang nih an zaangfah i an thlah tthan zong a si kho, tiah a cunglei khuami nih a chim chap. Pu Sum Lian Thawng cu Hakhalay ah him tein a phan tthan cang. The Chin Journal\nMeithal in a kap tu le nunnak a liam mi palik pahnih hna cu Pantawng khua ah rian khinh an si nak a sau rih lo, a thi mi palik Corporal hi Naypyidaw mi a si i, a kap tu hi Pawngte khua mi palik a si tiah a chim. An pahnih in khua dang ve ve in a rak phan mi an si, an phanhnak a sau rih lo, palek sawh nih palek Corporal cu a kah.Hi thil a can lio zaan ah an pahnih in zu an ri i , a hmai ah meithal hmuah in a kah tiah theih a si.


Dr. Sasa cu American a tlawngnak ah Miraang Khrifabu pakhat nih Sunday School cawn piah dingin an fial – Zion Tlang Media\nDr. Sasa cu American a tlawngnak ah Miraang Khrifabu pakhat nih Sunday School cawn piah dingin an fial\nSeptember 24, 2019 admin Chin\nAtu hi Dr. Sasa cu International khual a tlawng lio a si. American ram state kip ah a vak lio a si. Hi tin khual a tlawng hi amah pumpak herhbau ruangah a si hrimhrim lo. Miphun le ram caah siaherhnak he vawlei cung ram cozah le companies sinah laitlang kong chim rel dingah a kal hi a si. Bawipa nih hmailei aa tinh mi a rian ah tlamtlingnak pee hram ko seh.\nTutan a khual tlawngnak ah American ram Grace Life Church, Virginia State nih Sunday School cawnpiak dingah an fial. Pathian a tha tuk a kal um pah zongin mino le Sunday School hna sin zongah Pathian bia chim phuan kho nak ding caan tha hna a ngeih.\nTutan a khual tlawng nak ah Washington DC i state Department riantuantu US Ambassador to Myanmar, bureaus of Diplomatic Security, Unit Chief offic le Desk Officer, Dorone CEO, US federal cozah i Director, Research ans Policy, USCIRF Director, Medical college, USA Capital High School, Covenant Christian Academy, Virginia State, Washington DC Stonewall jaackson High School, radio show, Mr, Fristz, President, Deboer Foundation, United State Agency for International Development ( USAID), ti bantuk le a dang dang department tam tuk he tonak a ngei kho hna.\nPrevious Post:Zeitindah Phone Afum Tukmi Kan Ranter Than Lai\nNext Post:Pakistan Lihninh Cu Afak Ko (video)


SAC Nih NUG Mualphohnak Ah Video Tawi Pakhat An Thlah. – Hakha Cherry\nJune 8: TCP Thawngpang Neknawi.MZP Nih Ralzam Hna Sinah Sing 80 Man Bawmhnak A Pek.Mizo Zirlai Pawl (MZP) nih Mizoram Saiha le Lawngtlai ah a ummi Myanmar ralzam hna sinah MMK 8000000 (sing 80) man bawmhnak a pek hna tiah theih a si. A bawmhmi hna cu facang, pe, aalu an si. Tangka in tlawmpal a pek fawn hna.\nMyanmar a buai lecangka Mizoram ah a lutmi Myanmar ralzam hna biatak tein a zohkhenhtu le bawmtu cu MZP an si. Kan hnulei zongah bawmhnak an pek cang hna. Ralzam kongah Delhi ah kal in India Central cozah Home Minister tiang an va ton. An kan dawtnak hi philh awk a tha lo.\nMipi Nih Mei Man Pek Ti Lo Dingin NUG Nih A Thanh.Caan karlak cozah NUG nih cun tuni ah mipi nih mei man pe ti hlah u, mei man an haltu hna cu dan kan tat hna lai tiah a thanh. Hihi mipi cash thawngpang tha ngai pakhat a si. Asinine mei man an kan hal tikah kan pek hna lo ahcun kan cungah pakhat khat tlung sehlaw atu dirhmun ah NUG nih tuanvo a kan la kho taktak hnga maw tiah cheukhat nih cun an ti ve. (Khit Thit Media)\nSAC Nih NUG Mualphohnak Ah Video Tawi Pakhat An Thlah.SAC nih MRTV ah video tawite pakhat an thlah. Cu video cu NUG cozah i vuanci pakhat a simi Dr. Zaw Wei Soe nih khuachungah bomb a puakmi le rawl ah siivai (poison) kan paih tiah a chimnak a si.\n“Bag hmete chungah zeidah a um tiin vun kau ah chikhat teah a dih kho dingmi thil kan sanh. Ei ding na hmuh tikah va ei colh hlah, siivai thalo kan paihmi rawl an um” tiah Dr. Zaw Wei Soe nih cun a chim.Mah video hmangin ralhrang khawngsil nih ramchung hmunkip ah bomb a puakmi hi NUG tang i a ummi PDF thiltuahmi a si tiin sualpuhnak le mualphohnak a hman.\nAsinine Dr. Sasa nih cun hi video hi ralhrang nih an tuah chommi a si. MRTV hna cu ralhrang nih lih le hrokhrawl thawngpang an thanhnak a si. Ahohmanh nih zumh ding a si lo, tiah VOA ah a chim.Hi kong he pehtlai in amah Dr. Zaw Wei Soe nih siseh NUG nih siseh lehnak bia an chim rih lo. (VOA) The Chin Post


Ministries | CEC-USA\nCEC-USA nih Bawipa ram caah Mino, Nubu, le Mission tiin a lam kip in Bawipa rian kan tuannak le cawlcanghnak a tanglei ah rel le zoh khawh an si. A rian kan tuanmi Bawipa nih Amah sunparnak caah hmang ko seh.\nMission rian cu minung thawkmi si loin Pathian nih a thawkmi rian bawmh a si\nMission riantuan cu minung nih thawkmi a si lo. Kan Pathian nih a rak thawkmi a si. A Fapa Jesuh Khrih vawlei ah a rak kan thlah piak. Jesuh vawlei ah mission rian a tuan ning cu hi ti hin a si.\nYouth camp memo\nCECUSA Youth Department nih kum khat voi khat in camp an tuah tawn. Mah camp ahhin kan mino tampi an kai tawn. Cawnpiaktu sawmpiak in camp chung ah zan thum hrawng an um tawn. Pathian bia cawnnak tha tein an ngei kho.\nCECUSA Mino cawlcanghnak memo\nCECUSA Youth Department nih ai tinhmi cu US ram ummi Chin mino hna taksa, thinlung le thlarau lei ah kan thancho khawhnak hnga a lam kip in Pathian rian kan tuan lai.\nCECUSA Civui ah Nu action song a lam ding hna\nCECUSA Women Department cu bupi nih civui a ngeihlo can poah ah conference an tuah tawn. Pathian thangthatnak a phunphun he caan hman tawn a si. Civui kan tuah can poah ah Khrihfabu kip nubu hna nih acting an lam tawn. Acting song lam zoh cu kan zuam ngai cio.\nAnn Baptist Mission Field an hmantlak\nCECUSA nih Asho Chin sin ah mission riantuannak cu 2022 in thawk kho u sihlaw tiah kan duhnak a si.